tripathysagar/odia_wiki huggingface dataset:
ଏରୋଡ଼ ଭେଙ୍କଟ ନାୟକର ରାମାସ୍ୱାମୀ  (୧୭ ସେପ୍ଟେମ୍ବର ୧୮୭୯-୨୪ ଡିସେମ୍ବର ୧୯୭୩) ଯିଏ ପେରିୟାର ନାମରେ ମଧ୍ୟ ଜଣାଶୁଣା, ତାମିଲନାଡୁର ଏକ ବିଶିଷ୍ଟ ରାଜନେତା ଥିଲେ  । ସେ ଜଷ୍ଟିସ ପାର୍ଟି ନାମରେ ଏକ ଦଳ ତିଆରି କରିଥିଲେ ଯାହା କଠୋରପନ୍ଥୀ ହିନ୍ଦୁତ୍ତ୍ୱର ବିରୋଧ କରିଥିଲା । ହିନ୍ଦୀର ବାଧ୍ୟତାମୂଳକ ଶିକ୍ଷର ମଧ୍ୟ ସେ ଘୋର ବିରୋଧୀ ଥିଲେ । ଭାରତୀୟ ବିଶେଷ କରି ଦକ୍ଷିଣ ଭାରତୀୟ ସମାଜରେ ଶୋଷିତ ଲୋକଙ୍କ ସ୍ଥିତି ସୁଧାରିବାରେ ତାଙ୍କର ମହତ୍ତ୍ୱପୂର୍ଣ୍ଣ ଭୂମିକା ରହିଛି । ବାଲ୍ୟକାଳ ପେରିୟାରଙ୍କ ଜନ୍ମ ପଶ୍ଚିମ ତାମିଲନାଡୁର ଏରୋଡ଼ଠାରେ ଏକ ସମ୍ଭ୍ରାନ୍ତ ପ୍ରମ୍ପରବାଦୀ ହିନ୍ଦୁ ପରିବାରରେ ହୋଇଥିଲା । ମାତ୍ର ୫ ବର୍ଷର ଶିକ୍ଷା ପରେ ତାଙ୍କୁ ତାଙ୍କ ପିତାଙ୍କ ବ୍ୟବସାୟ ସମ୍ଭାଳିବାକୁ ପଡ଼ିଲା । ବାଳକ ଅବସ୍ଥାରେ ଘରେ ଶୁଣୁଥିବା ଉପଦେଶ ପ୍ରବଚନ ଇତ୍ୟାଦିର ସତ୍ୟତା ସମ୍ପର୍କରେ ସେ ପ୍ରଶ୍ନ କରୁଥିଲେ । ହିନ୍ଦୁ ପୁରାଣରେ ଥିବା ଅନେକ ପରସ୍ପର ବିରୋଧୀ କାହାଣୀକୁ ନେଇ ସେ ପ୍ରଶ୍ନ କରୁଥିଲେ । ସେ ଦେବଦାସୀ, ବାଲ୍ୟବିବାହ ଆଦିର ବିରୋଧ କରିଥିଲେ ଓ ଦଳିତ ଓ ନାରୀ ଶୋଷଣ ବିରୋଧରେ ସ୍ୱର ଉତ୍ତୋଳନ କରିଥିଲେ । ସେ ଜାତି ପ୍ରଥାର ମଧ୍ୟ ଦୃଢ଼ ବିରୋଧୀ ଥିଲେ । କାଶୀରେ କିଛି ତିକ୍ତ ଅନୁଭୂତି ପରେ ସେ ଧର୍ମ ବିଶ୍ୱାସ ଛାଡ଼ି ନାସ୍ତିକରେ ପରିଣତ ହୋଇଥିଲେ ତଥା ହିନ୍ଦୁ କୁସଂସ୍କାରର ଦୃଢ଼ ବିରୋଧ କରିଥିଲେ । ରାଜନୈତିକ ଜୀବନ ଚକ୍ରବର୍ତ୍ତୀ ରାଜଗୋପଳଚାରୀଙ୍କ ଅନୁରୋଧରେ ସେ କଂଗ୍ରେସର ସଦସ୍ୟ ହୋଇଥିଲେ । ଖୁବ କମ ସମୟ ମଧ୍ୟରେ ସେ ତାମିଲନାଡୁର ପ୍ରମୁଖ ହୋଇଯାଇଥିଲେ । କେରଳର ନେତାମାନଙ୍କ ଅନୁରୋଧ କ୍ରମେ ସେ ମନ୍ଦିର ସାମ୍ନାରେ ଦଳିତମାନଙ୍କ ଚାଲିବାକୁ ନିଷେଧାଦେଶର ବିପକ୍ଷରେ ଆନ୍ଦୋଳନ କଲେ । ଏହି ଆନ୍ଦୋଳନରେ ତାଙ୍କ ପତ୍ନୀ ଓ ବନ୍ଧୁମାନେ ମଧ୍ୟ ଅଂଶଗ୍ରହଣ କଲେ । କଂଗ୍ରେସରେ ଦଳିତଙ୍କ ପାଇଁ ସରଣକ୍ଷର ଦାବୀରେ ଅସଫଳ ହେବ ପରେ ସେ କଂଗ୍ରେସ ତ୍ୟାଗ କରିଥିଲେ ।
ୱିମସ ଅର୍ବୁଦ  ଇଂରାଜୀ ଭାଷାରେ  ' , ଅନ୍ୟ ନାମ ନେଫ୍ରୋବ୍ଲାଷ୍ଟୋମା  ଏକ ପ୍ରକାର ବୃକ୍‌କ କର୍କଟ ରୋଗ ଯାହା ସାଧାରଣତଃ ପିଲାମାନଙ୍କଠାରେ ହୁଏ  ଏହାର ଲକ୍ଷଣରେ ରକ୍ତମେହ, ଉଦରରେ ଗୋଟାଳି, ଉଦର ଯନ୍ତ୍ରଣା କିମ୍ବା ଉଚ୍ଚ ରକ୍ତଚାପ ହୋଇପାରେ । ପ୍ରାୟ ୫% କ୍ଷେତ୍ରରେ ଉଭୟ ବୃକ୍‌କ ଜଡ଼ିତ ଥାଏ । ଏହା ଫୁସଫୁସ, ଯକୃତ, ହାଡ, ମସ୍ତିଷ୍କ କିମ୍ବା ଲସିକା ଗ୍ରନ୍ଥିକୁ ବ୍ୟାପିପାରେ । ଅନ୍ୟାନ୍ୟ ଜଟିଳତାରେ ଭନ ୱିଲବ୍ରାଣ୍ଡସ ରୋଗ ହୋଇପାରେ। ଅଧିକାଂଶ କ୍ଷେତ୍ରରେ ଏହାର କାରଣ ଅସ୍ପଷ୍ଟ, ଯଦିଓ ଏହା ଅନେକ ଜେନେଟିକ ପରିବର୍ତ୍ତନ ସହିତ ଜଡ଼ିତ ଥାଏ  ଏହିପରି ବ୍ୟକ୍ତିଙ୍କ ପିତାମାତା ପ୍ରଭାବିତ ହେବା ବିରଳ ଘଟଣା ଅଟେ। ପ୍ରାୟ ୧୦% କ୍ଷେତ୍ରରେ ଡବ୍ଲ୍ୟୁଏଜିଆର ବା ଡ୍ରାସ ସିଣ୍ଡ୍ରୋମ ଭଲି ଜନ୍ମ ତୃଟି ରୋଗ ସହିତ ଜଡ଼ିତ ଥାଆନ୍ତି । ରୋଗ ନିର୍ଣ୍ଣୟ ସାଧାରଣତଃ କେବଳ ମେଡିକାଲ ଇମେଜିଙ୍ଗ ସାହାଯ୍ୟରେ କରାଯାଏ, ବାୟୋପ୍ସି କଲେ ରୋଗ ବ୍ୟାପିବା ଆଶଙ୍କା ଥାଏ । ଚିକିତ୍ସାରେ ସାଧାରଣତଃ ଅସ୍ତ୍ରୋପଚାର କରି ବୃକ୍‌କ ଅପସାରଣ କରାଯାଏ ଓ କେମୋଥେରାପି ଦିଆଯାଏ । ଅପରେଶନ କରିବା ସମୟରେ ଆଓର୍ଟା ବା ମହାଧମନୀ ପାଖରେ ଥିବା ଲସିକା ଗ୍ରନ୍ଥିଗୁଡ଼ିକ ଯାଞ୍ଚ କରାଯାଏ। ଅଧିକ ଗୁରୁତର ରୋଗରେ ବିକିରଣ ଚିକିତ୍ସା କରାଯାଇପାରେ। ଯୁକ୍ତରାଷ୍ଟ୍ରରେ ୯୨% ଏବଂ ବିକାଶଶୀଳ ଦେଶମାନଙ୍କରେ ୭୮% ବଞ୍ଚିବା ହାର ଥାଏ । ୱିମସର ଅର୍ବୁଦ ପ୍ରାୟ ଏକ ବର୍ଷରୁ କମ୍ ୧୦,୦୦୦ ପିଲାଙ୍କ ମଧ୍ୟରୁ ଜଣେ ଏବଂ ବର୍ଷକୁ 15 ବର୍ଷରୁ କମ୍ ୧୦୦,୦୦୦ ପିଲାଙ୍କ ମଧ୍ୟରୁ ଜଣେ ପ୍ରଭାବିତ ହେବା ଦେଖାଯାଏ  ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୬୫୦ ମାମଲା ଘଟେ । ୧୫ ବର୍ଷ ବୟସରୁ କମ୍ ପିଲାମାନଙ୍କ ମଧ୍ୟରେ ବୃକ୍‌କ କର୍କଟ ମଧ୍ୟରେ ସବୁଠାରୁ ସାଧାରଣ କର୍କଟ ଏବଂ ପିଲାଙ୍କ କର୍କଟର ଚତୁର୍ଥ ସାଧାରଣ କର୍କଟ ଅଟେ  ପୂର୍ବ ଏସିଆ ଲୋକଙ୍କ ଅପେକ୍ଷା ଆଫ୍ରିକାରେ ଏହି ରୋଗ ଅଧିକ ଦେଖାଯାଏ  ଜର୍ମାନୀର ସର୍ଜନ ମ୍ୟାକ୍ସ ୱିମସଙ୍କ ନାମାନୁସାରେ ଏହି ରୋଗର ନାମକରଣ ହୋଇଥିଲା ଯିଏ ୧୮୯୯ ମସିହାରେ ସର୍ବ ପ୍ରଥମେ ଏହାର ବର୍ଣ୍ଣନା କରିଥିଲେ।
ସୁରେନ୍ଦ୍ରନାଥ ଦ୍ୱିବେଦୀ ଜଣେ ସ୍ୱାଧୀନତା ସଂଗ୍ରାମୀ, ସାମ୍ବାଦିକ, ରାଜନେତା ଓ ଲେଖକ ଥିଲେ । ସେ ୧୯୧୩ ମସିହା ଫେବୃଆରୀ ୧୧ତାରିଖରେ ଅବିଭକ୍ତ କଟକ ଜିଲ୍ଲାର ଖଣ୍ଡାସାହିରେ ଜନ୍ମଗ୍ରହଣ କରିଥିଲେ । ୧୯୩୦ରେ ପାଠପଢ଼ା ଛାଡ଼ି ସେ ଅସହଯୋଗ ଅାନ୍ଦୋଳନରେ ଯୋଗ ଦେଇଥିଲେ । ଭାରତ ଛାଡ଼ ଆନ୍ଦୋଳନ ତଥା ବ୍ରିଟିଶ ଶାସନ ବିରୁଦ୍ଧରେ ସଂଗ୍ରାମ କରି ସେ ମୋଟ ସାତବର୍ଷ କାରାବାସ ଦଣ୍ଡ ପାଇଥିଲେ । ୧୯୪୬ରେ ସେ ଓଡ଼ିଶା ପ୍ରଦେଶ କଂଗ୍ରେସର ସାଧାରଣ ସଂପାଦକ ହୋଇଥିଲେ । ୧୯୫୦ରେ ପତ୍ନୀଙ୍କ ବିୟୋଗ ପରେ ନିଜକୁ ରାଜନୀତି ଓ ସମାଜସେବାରେ ସମ୍ପୂର୍ଣ୍ଣ ସମର୍ପି ଦେଇଥିିଲେ । ୧୯୫୨ରେ ରାଜ୍ୟ ସଭା ସଦସ୍ୟ ହୋଇଥିଲେ । ୧୯୫୭ରେ ସେ ପ୍ରଥମ ଥର ପାଇଁ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଲଗାତାର ତିନିଥର କେନ୍ଦ୍ରାପଡ଼ାରୁ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୨ରୁ ୭୦ ପର୍ଯ୍ୟନ୍ତ ସେ ପ୍ରଜା ସୋସାଲିଷ୍ଟ ପାର୍ଟିର ସଂସଦୀୟ ଦଳ ନେତା ଥିଲେ । ୧୯୯୧ ମସିହାରୁ ୧୯୯୩ ପର୍ଯ୍ୟନ୍ତ ସେ ଅରୁଣାଚଳ ପ୍ରଦେଶର ରାଜ୍ୟପାଳ ହୋଇଥିଲେ । ୨୦୦୧ ଅକ୍ଟୋବର ୧ ତାରିଖ ଦିନ ରାଉରକେଲାରେ ତାଙ୍କର ମୃତ୍ୟୁ ହୋଇଥିଲା । ରଚନାବଳୀ ଓଡ଼ିଆ ସାପ୍ତାହୀକ  'କୃଷକ' ର ସେ ପ୍ରତିଷ୍ଠାତା ଓ ବହୁବର୍ଷ ଧରି ସେ ଏହାର ସମ୍ପାଦନା କରିଥିଲେ ।
ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ସଞ୍ଜୁ ଆଉ ସଞ୍ଜନା ୨୦୧୦ ମସିହାରେ ମୁକ୍ତିଲାଭ କରିଥିଲା । ଏହା ଆଲୁ ଅର୍ଜୁନ ଓ ଶୀଲା ଅଭିନୀତ ତେଲୁଗୁ ଚଳଚ୍ଚିତ୍ର ପାରୁଗୁର ରିମେକ୍। ଏହି କଥାଚିତ୍ରଟିର ସଂଳାପ ରଚନା କରିଥିଲେ ରଜନୀ ରଜନ । କାହାଣୀ ପର୍ଶୁରାମ ପାଇକରାଏ ସହରର ଜଣେ ପ୍ରତିଷ୍ଠିତ ବ୍ୟକ୍ତି। ତାଙ୍କର ଇଛା ଯେ ତାଙ୍କ ଦୁଇ ଝିଅ ଅଞ୍ଜନା ଓ ସଞ୍ଜନାର ବାହାଘର ତାଙ୍କ ପସନ୍ଦରେ ହେବ। ଅଞ୍ଜନା ଅମରକୁ ଭଲ ପାଇ ଘର ଛାଡି ପଳାଉଛି। ପର୍ଶୁରାମ ଅଞ୍ଜନା ବିଷୟରେ ଜାଣିବା ପାଇଁ ଅମରର ସାଙ୍ଗମାନଙ୍କୁ ଅପହରଣ କରୁଛି। ସଞ୍ଜୟ ସେମାନଙ୍କ ମଧ୍ୟରୁ ଜଣେ। ସଞ୍ଜୁ ସଞ୍ଜନାକୁ ଭଲ ପାଇ ବସୁଛି ଓ ସେମାନେ ଘର ଛାଡି ପଳାଉଛନ୍ତି। ପର୍ଶୁରାମ ସଞ୍ଜୁକୁ ମାରି ସଞ୍ଜନାକୁ ଉଦ୍ଧାର କରିବା ପାଇଁ ଗୁଣ୍ଡା ପଠାଉଛି। ସଞ୍ଜୁ ବଞ୍ଚି ଯାଉଛି ଏବଂ ଶେଷରେ ସଞ୍ଜନାକୁ ବିବାହ କରୁଛି।
ପ୍ରାୟାପିଜ୍ମ  (ଇଂରାଜୀ ଭାଷାରେ ) ଏକ ଅବସ୍ଥା ଯେଉଁଥିରେ ବିନା ଉତ୍ତେଜନାରେ ବା ଉତ୍ତେଜନା ଶେଷରେ ପୁରୁଷ ଲିଙ୍ଗ   ଉଦ୍ଧତ   ହୋଇ ରହେ  । ତିନୋଟି କାରଣ ଯୋଗୁ ଏହା ହୋଇପାରେ, ଯଥା:- ରକ୍ତ ଅଭାବ  ( ବା - ), ଅଧିକ ରକ୍ତ ପ୍ରବାହ  ( ବା - ) ଓ ପୁନଃପୌନିକ ରକ୍ତାଭାବ  । ଅଧିକାଂଶ କେଶ୍‌ ରକ୍ତାଭାବ ଯୋଗୁ ହୁଏ । ରକ୍ତାଭାବ ପ୍ରାୟାପିଜ୍ମ ହେଲେ କଷ୍ଟ ହୁଏ ଓ ରକ୍ତାଭାବ ନ ହେଲେ କଷ୍ଟ ହୁଏନି । ରକ୍ତାଭାବ ଅବସ୍ଥାରେ ଲିଙ୍ଗର ଅଧିକାଂଶ ଅଂଶ କଠିନ ହୋଇଯାଏ କିନ୍ତୁ ଲିଙ୍ଗ ମୁଣ୍ଡି   କଠିନ ହୁଏନି । ଅଣରକ୍ତାଭାବ କେଶ୍‌ରେ ସମୁଦାୟ ଲିଙ୍ଗ କିଛି ପରିମାଣରେ କଠିନ ହୋଇଯାଏ । ସିକ୍ଲ ସେଲ୍ ରୋଗ ଏହାର ଏକ ଅତି ସାଧାରଣ କାରଣ । ଅନ୍ୟାନ୍ୟ କାରଣମାନ ଯଥାକ୍ରମେ ଆଣ୍ଟିସାଇକୋଟିକ  , ଏସଏସଆରଆଇ  , ଆଣ୍ଟିକୋଆଗୁଲାଣ୍ଟ   ଓ କୋକେନ   ତ‌ଥା ଗଞ୍ଜେଇ   ଭଳି କେତେକ ଦ୍ରବ୍ୟ । ମେରୁଦଣ୍ଡ ଆଘାତ   ଓ ଲିଙ୍ଗରେ ଆଘାତ ହେଲେ ଅଣରକ୍ତାଭାବ ପ୍ରାୟାପିଜ୍ମ ହୋଇପାରେ । ଲିଙ୍ଗରୁ ରକ୍ତ ନିଷ୍କାସନ ନ ହୋଇପାରିଲେ ରକ୍ତାଭାବ ପ୍ରାୟାପିଜ୍ମ ହୋଇପାରେ । ଧମନୀ ସ‌ହିତ କର୍ପସ କାଭେର୍ନୋସମ   ସଂଯୁକ୍ତ ହେଲେ ବା ପାରାସିମ୍ପାଥେଟିକ ସ୍ନାୟୁ ମଣ୍ଡଳରେ କିଛି କଟିଗଲେ ଅଧିକ ଧମନୀ   ରକ୍ତ ସରବରାହ ହୁଏ । ଅଲଟ୍ରାସାଉଣ୍ଡ   ବା ଲିଙ୍ଗର ରକ୍ତ ନେଇ ବ୍ଲଡ ଗ୍ୟାସ   ଆନାଲିସିସ କରି ରୋଗ ନିର୍ଣ୍ଣୟ କରାଯାଏ । ଏହି ରୋଗର ପ୍ରକାର ଉପରେ ଚିକିତ୍ସା ନିର୍ଭର କରେ । ରକ୍ତାଭାବ ଥିଲେ ସ୍ନାୟୁ ଅବରୋଧ କରି ଲିଙ୍ଗର କର୍ପସ କାଭେର୍ନୋସମରୁ ସିରିଞ୍ଜ ସାହାଯ୍ୟରେ ରକ୍ତ କାଢ଼ିନିଆଯାଏ । ଏହା ଫଳପ୍ରଦ ନହେଲେ କର୍ପସ କାଭେର୍ନୋସମକୁ ଥଣ୍ଡା ନର୍ମାଲ ସାଲାଇନ   ସାହାଯ୍ୟରେ ସେଚନ କରାଯାଏ ବା ଫିନାଇଲେଫ୍ରିନ   ଇଞ୍ଜେକସନ ଦିଆଯାଏ । ଅଣରକ୍ତାଭାବ ଥିଲେ ଥଣ୍ଡା ପ୍ୟାକ ଦିଆଯାଏ । ଏହି ସବୁ ଉପାୟ ଯଥେଷ୍ଟ ନହେଲେ ଅପରେଶନ କରାଯାଏ । ରକ୍ତାଭାବ ପ୍ରାୟାପିଜ୍ମ ହେବାର ୪ ଘଣ୍ଟା ପରେ ସ୍ଥାୟୀ ସ୍କାର ହେବା ଆରମ୍ଭ ହୋଇଯାଏ ୪୮ ଘଣ୍ଟା ପରେ ନିଧାର୍ଯ୍ୟ ଭାବରେ ଏହା ସଂଘଟିତ ହୁଏ । ପ୍ରତି ବର୍ଷ ୨୦,୦୦୦ଲୋକରେ ଜଣେରୁ ଆରମ୍ଭ ହୋଇ ୧୦୦,୦୦୦ରେ ଜଣକୁ ଏହି ବେମାରୀ ହୁଏ ।
ଅନୁପମ ଭାରତ ବ୍ରହ୍ମପୁର, ଭୁବନେଶ୍ୱର ଓ ରାୟଗଡ଼ାରୁ ଏକ ସଙ୍ଗେ ପ୍ରକାଶିତ ହେଉଥିବା ଏକ ଦୈନିକ ଓଡ଼ିଆ ଖବରକାଗଜ । ୧୯୯୬ ମସିହାରେ ଏହି ଖବରକାଗଜ ସ୍ୱର୍ଗତ କାଳୀଚରଣ ପଣ୍ଡାଙ୍କଦ୍ୱାରା ପ୍ରତିଷ୍ଠା କରାଯାଇଥିଲା ଏବଂ ବ୍ରହ୍ମପୁରରୁ ଏହାର ପ୍ରକାଶନ ଆରମ୍ଭ କରାଯାଇଥିଲା । ଏହି ଖବରକାଗଜ ୨୦୧୧ ମସିହାରେ ଓଡ଼ିଶା୩୬୦ ସଂସ୍ଥା ସହ ଏକ ବୁଝାମଣା ହସ୍ତାକ୍ଷର କରି ଇନ୍ଟରନେଟରେ ନିଜର ସ୍ଥିତିକୁ ମଜବୁତ କରିପାରିଛି । ଶରତ ମିଶ୍ର ଥିଲେ ଏହି ପତ୍ରିକାର ପ୍ରଥମ ସମ୍ପାଦକ ।
ଅଳକା ଚାନ୍ଦ  [       ]     (ଜନ୍ମ: ୬ ଅପ୍ରେଲ ୧୯୪୩) ଜଣେ ଓଡ଼ିଆ ସାହିତ୍ୟିକା  । ୨୦୦୨ ମସିହାରେ ଅନୁବାଦ ପୁସ୍ତକ,  'ମାନବ ଭୂମି'  ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି । ସାହିତ୍ୟ ବ୍ୟତିତ ସଙ୍ଗୀତରେ ମଧ୍ୟ ସେ ରୂଚି ରଖନ୍ତି । ନିଜେ ଜଣେ ଗାୟିକା ତଥା  'ରାଉରକେଲା ମ୍ୟୁଜିକ ସର୍କଲ' ର ପ୍ରତିଷ୍ଠାତା । ସେ ରାଉରକେଲାଠାରେ ଶିକ୍ଷକତା ମଧ୍ୟ କରିଛନ୍ତି ।
ପଚୋରା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଜଲ୍‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପଚୋରା ୨୦.୬୬୭୧ ଉତ୍ତର ଅକ୍ଷାଂଶ ଓ ୭୫.୩୫୧୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଚୋରା ସହରର ମୋଟ ଜନସଂଖ୍ୟା ୪୫୩୪୭ ଅଟେ । ସେଥି ମଧ୍ୟରୁ ୫୧.୮୪% ଜଣ ପରୁଷ ହୋଇଥିବା ବେଳେ ୪୮.୧୬% ଜଣ ନାରୀ ଅଟନ୍ତି । ପଚୋରାର ସାକ୍ଷରତା ହାର ୬୮.୮୧% ଅଟେ । ଏହା ଜାତୀୟ ହାରଠାରୁ -୩.୯୭% ପ୍ରତିଶତ କମ ଅଟେ । ସେଥିରୁ ୩୯.୪୨% ପ୍ରତିଶତ ପୁରୁଷ ଓ ୨୯.୩୯% ନାରୀ ଅଟନ୍ତି । ୧୨.୮୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପଚୋରାର ସରକାରୀ ଭାଷା ଅଟେ ।
ନରେନ୍ଦ୍ର ଭୋଇ  (ଜନ୍ମ: ୧୯୭୯) ଓଡ଼ିଶାର ବୌଦ୍ଧ ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ  । ସେ ତିନୋଟି କବିତା ପୁସ୍ତକର ରଚୟିତା ଏବଂ ତଥା ୨୦୧୪ରେ କବିତା ସଂକଳନ ପୀଡ଼ା ପର୍ବ ପାଇଁ ସାହିତ୍ୟ ଏକାଡେମୀ ଯୁବ ଏକାଡେମୀ ପୁରସ୍କାର ଲାଭକରିଥିଲେ । ଜୀବନୀ ନରେନ୍ଦ୍ର ଭୋଇ ଓଡ଼ିଶାର ବୌଦ୍ଧ ଜିଲ୍ଲାରେ ୧୯୭୯ ମସିହାରେ ଜନ୍ମଗ୍ରହଣ କରିଥିଲେ । ସାହିତ୍ୟ ରଚନା ନରେନ୍ଦ୍ର ଭୋଇ ମୁଖ୍ୟତଃ ଓଡ଼ିଆରେ କବିତା ରଚନା କରନ୍ତି ଓ ସେ ତିନୋଟି କବିତା ପୁସ୍ତକର ରଚୟିତା । ସମ୍ମାନ ଓ ପୁରସ୍କାର ୨୦୧୪ ମସିହାରେ କବିତା ସଂକଳନ ପୀଡ଼ା ପର୍ବ ପାଇଁ ନରେନ୍ଦ୍ର ଭୋଇ ସାହିତ୍ୟ ଏକାଡେମୀ ଯୁବ ଏକାଡେମୀ ପୁରସ୍କାର ଲାଭକରିଥିଲେ । ୨୦୨୨ ବର୍ଷ ପାଇଁ ସେ ୨୦୨୩ ଅକ୍ଟୋବର ମାସରେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ ।
କାମାକ୍ଷା ପ୍ରସାଦ ସିଂହଦେଓ  (ଜନ୍ମ: ୬ ଅଗଷ୍ଟ ୧୯୪୧) ଜଣେ ଭାରତୀୟ ରାଜନେତା  । ସେ ଭାରତର ସଂସଦରେ ରାଜ୍ୟ ସଭା ଏବଂ ୪ର୍ଥ, ୭ମ, ୮ମ, ୧୦ମ, ୧୧ଶ ଓ ୧୩ଶ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଛନ୍ତି । ସେ ପ୍ରଥମେ ୧୯୬୭ ମସିହାରେ ୪ର୍ଥ ଲୋକ ସଭାକୁ ସ୍ୱତନ୍ତ୍ର ପାର୍ଟି ତରଫରୁ ନିର୍ବାଚିତ ହୋଇଥିଲେ । ସେ ଭାରତୀୟ ରାଜନୀତିରେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରିଥିଲେ ଏବଂ ବର୍ତ୍ତମାନ ସେ କଂଗ୍ରେସ ଦଳର ଜଣେ ସଭ୍ୟ । ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ଭାବରେ ମଧ୍ୟ କିଛିଦିନ କର୍ଯ୍ୟ କରିଥିଲେ । ତାଙ୍କୁ ୧୯୭୧ ମସିହାରେ କ୍ଷେତ୍ରୀୟ ସେନାରେ ନିଯୋଗ କରାଯାଇଥିଲା ଏବଂ ୧୯୯୪ରେ ସେ ଅତି ବିଶିଷ୍ଟ ସେବା ମେଡାଲରେ ପୁରସ୍କୃତ କରାଯାଇଥିଲା । ସେ ଭାରତର ରାଷ୍ଟ୍ରପତିଙ୍କର ସୁରକ୍ଷା ଦାୟିତ୍ୱରେ ମଧ୍ୟ ରହିଥିଲେ ।
ନାଭାଲଗଣ୍ଡ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ଧର୍ୱଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଭାଲଗଣ୍ଡ ୧୫.୫୫୮୮ ଉତ୍ତର ଅକ୍ଷାଂଶ ଓ ୭୫.୩୫୩୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୫୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଭାଲଗଣ୍ଡ ସହରର ମୋଟ ଜନସଂଖ୍ୟା ୨୨୨୦୦ ଅଟେ । ସେଥି ମଧ୍ୟରୁ ୫୧.୧୧% ଜଣ ପରୁଷ ହୋଇଥିବା ବେଳେ ୪୮.୮୯% ଜଣ ନାରୀ ଅଟନ୍ତି । ନାଭାଲଗଣ୍ଡର ସାକ୍ଷରତା ହାର ୫୯.୩୮% ଅଟେ । ଏହା ଜାତୀୟ ହାରଠାରୁ ୫.୪୬% ପ୍ରତିଶତ ଅଧିକ ଅଟେ । ସେଥିରୁ ୩୪.୭୨% ପ୍ରତିଶତ ପୁରୁଷ ଓ ୨୪.୬୬% ନାରୀ ଅଟନ୍ତି । ୧୪.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ନାଭାଲଗଣ୍ଡର ସରକାରୀ ଭାଷା ଅଟେ ।
ଅଲସରେଟିଭ କୋଲାଇଟିସ  (ଇଂରାଜୀ ଭାଷାରେ ବା ) ଏକ ଦୀର୍ଘକାଳୀନ ବା କ୍ରନିକ ବେମାରୀ ଯେଉଁଥିରେ ବୃହଦନ୍ତ୍ର ଓ ମଳାଶୟରେ ପ୍ରଦାହ ହୋଇ ଘାଆ ହୋଇଯାଏ  । ଏହାର ପ୍ରାଥମିକ ଲକ୍ଷଣ: ଉଦର ଯନ୍ତ୍ରଣା ଓ ରକ୍ତ ମିଶ୍ରିତ ତରଳ ଝାଡ଼ା । ଏହା ବ୍ୟତୀତ ଓଜନ ହ୍ରାସ  , ଜ୍ୱର, ଓ ଆନିମିଆ ହୋଇପାରେ । ଅନେକ ସମୟରେ ଲକ୍ଷଣ ଧୀରେ ଧୀରେ ଆସନ୍ତି ଓ ସାଧାରଣରୁ ସାଂଘାତିକ ହୋଇପାରନ୍ତି । ଲକ୍ଷଣ ଗୁଡ଼ିକ ମଝିରେ ମଝିରେ ପ୍ରକାଶ ପାଏ ଓ ମଧ୍ୟବର୍ତ୍ତୀ ସମୟରେ କୌଣସି ଲକ୍ଷଣ ନ ଥାଏ । ଏହି ରୋଗ ଜଟିଳ ହେଲେ ମେଗାକୋଲୋନ  , କୋଲୋନ କର୍କଟ   ଓ ଚକ୍ଷୁ, ଗଣ୍ଠି ବା ଯକୃତରେ ପ୍ରଦାହ ହୋଇପାରେ । ଏହି ରୋଗର କାରଣ ଅଜଣା ଅଛି । ଏହାର କାରଣ ରୂପେ ଅଟୋଇମ୍ମ୍ୟୁନ କାରକ  , ଜେନେଟିକ  , ଅନ୍ତନଳୀ ଜୀବାଣୁ ପରିବର୍ତ୍ତନ ଓ ପରିବେଶ ଇତ୍ୟାଦିକୁ ସମ୍ଭାବ୍ୟ କାରଣ ମନେ କରାଯାଉଛି । ବିକଶିତ ଦେଶମାନଙ୍କରେ ଏହି ରୋଗ ଅଧିକ ହେଉଥିବାର କାରଣରୁପେ ଅତ୍ୟଧିକ ସ୍ୱାସ୍ଥ୍ୟରକ୍ଷା  , ପଶ୍ଚିମ ଖାଦ୍ୟ   ଓ ଜୀବନ‌ଚର୍ଯ୍ୟାକୁ ଦାୟୀ କରାଯାଇଛି । ଅଳ୍ପ ବୟସରେ ଆପେଣ୍ଡିକ୍ସ ବାହାର କରିଦେଲେ ସୁରକ୍ଷା ମିଳିପାରେ । କୋଲୋନୋସ୍କୋପି   ଓ ଟିସୁ ବାୟୋପ୍ସି   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଇନଫ୍ଲାମେଟରି ବାୱେଲ ଡିଜିଜ  ଦଳର କ୍ରନ ରୋଗ    '   ଓ ମାଇକ୍ରୋସ୍କୋପିକ କୋଲାଇଟିସ   ଭଳି ଏହା ଏକ ପ୍ରକାର ରୋଗ । ଖାଦ୍ୟ ପରିବର୍ତ୍ତନ କଲେ ଲକ୍ଷଣରେ ଉନ୍ନତି ହୁଏ । ଉପଶମ କରିବା ଓ ରଖିବା ନିମନ୍ତେ ଅନେକ ପ୍ରକାର ଔଷଧ ବ୍ୟବ‌ହାର କରାଯାଏ । ଆମିନୋସାଲିସିଲେଟ   ସଲଫାସାଲାଜିନ  , ସ୍ଟିରଏଡ  , ଇମ୍ମ୍ୟୁନୋସପ୍ରେସାଣ୍ଟ   ଯେପରିକି ଆଜାଥାଇଓପ୍ରିନ  , ଓ ବାୟୋଲୋଜିକାଲ ଥେରାପି ଦିଆଯାଏ । ରୋଗ ସାଂଘାତିକ ହୋଇଥିଲେ ଅପରେଶନ କରି କୋଲୋନ କାଢ଼ିଦିଆଯାଏ   । ପ୍ରୋକ୍ଟୋକୋଲେଟୋମି କଲେ   ଏହି ରୋଗ ଆରୋଗ୍ୟ ହୋଇଯାଏ । ସନ ୧୮୫୦ରେ ଅଲସରେଟିଭ କୋଲାଇଟିସ ବିଷୟରେ ପ୍ରଥମ ବର୍ଣ୍ଣନା ବାହାରିଥିଲା । ପ୍ରତି ବର୍ଷ ଏକ ଲକ୍ଷ ଲୋକରେ ୧-୨୦ ନୂଆ ଲୋକଙ୍କୁ ଏହି ରୋଗ ହୁଏ ଓ ଏକ ଲକ୍ଷ ଲୋକରେ ୫-୫୦ ଲୋକ ଆକ୍ରାନ୍ତ ହୁଅନ୍ତି । ଉତ୍ତର ଆମେରିକା ଓ ୟୁରୋପରେ ଏହା ଏକ ସାଧାରଣ ରୋଗ ଭାବରେ ଗଣ୍ୟ ହୁଏ । ୧୫ରୁ ୩୦ ବର୍ଷ ବୟସ ମଧ୍ୟରେ ଓ ୬୦ ବର୍ଷ ପରେ ଏହି ରୋଗ ଆରମ୍ଭ ହୁଏ । ପୁରୁଷ ଓ ମହିଳାମାନେ ସମ ପରିମାଣରେ ଆକ୍ରାନ୍ତ ହୁଅନ୍ତି । ସନ ୧୯୫୦ ପରଠାରୁ ଏହା ଅପେକ୍ଷାକୃତ ସାଧାରଣ ରୋଗ ହୋଇଯାଇଛି । ଯୁକ୍ତରାଷ୍ଟ୍ର ଆମେରିକାରେ କ୍ରନସ ରୋଗ ଓ ଅଲସରେଟିଭ କୋଲାଇଟିସ ମିଶି ପ୍ରାୟ ୫୦୦,୦୦୦ରୁ ୨ ନିୟୁତ ଲୋକଙ୍କୁ ଆକ୍ରମଣ କରନ୍ତି । ଉପ‌ଯୁକ୍ତ ଚିକିତ୍ସା ପାଇଲେ ସାଧାରଣ ଜନସଂଖ୍ୟା ସ‌ହ ସମାନ ମୃତ୍ୟୁ ସଙ୍କଟ ରହେ ।
ସାଧାରଣତଃ ଜି.ଏନ.ଇଉ/ଲିନକ୍ସକୁ ବିଭିନ୍ନ କମ୍ପାନୀ, କମ୍ୟୁନିଟି ଓ ବ୍ୟକ୍ତି ବିଶେଷ ନିଜର କିଛି ନୂଆ ବା ବଦଳା ଯାଇଥିବା କୋଡ ସହିତ ବାନ୍ଧି କିଛି ଗୋଟାଏ ନାମରେ ବଣ୍ଟନ କରିଥାନ୍ତି । ଏଗୁଡ଼ିକୁ ଲିନକ୍ସ ବଣ୍ଟନ ବା ଇଂରାଜୀରେ ଲିନକ୍ସ ଡିସଟ୍ରିବିଉଶନସ କୁହାଯାଏ ।
ଇଲା ଆରବ ମେହତା‌  (ଜନ୍ମ: ୧୬ ଜୁନ୍ ୧୯୩୮) ଜଣେ ଗୁଜରାଟୀ ଔପନ୍ୟାସିକ ତଥା ଭାରତର ଗୁଜରାଟର କାହାଣୀ ଲେଖିକା ଅଟନ୍ତି  । ଜୀବନୀ ମେହେତ୍ତା ୧୬ ଜୁନ୍ ୧୯୩୮ ମସିହାରେ ବମ୍ବେ  (ବର୍ତ୍ତମାନ ମୁମ୍ବାଇ)ରେ ଗୁଜରାଟୀ ଲେଖକ ଗୁଣବନ୍ତରାୟ ଆଚାର୍ଯ୍ୟଙ୍କ ଘରେ ଜନ୍ମ ଗ୍ରହଣ କରିଥିଲେ  । ତାଙ୍କ ପରିବାର ଜାମନଗରରେ ରହୁଥିଲେ । ସେ ଜାମନଗର, ରାଜକୋଟ ଏବଂ ମୁମ୍ବାଇରୁ ନିଜର ପାଠପଢା ସମାପ୍ତ କରିଥିଲେ । ସେ ସ୍କୁଲରେ ଝିଅମାନଙ୍କ ସହିତ ମିଶି ସାମାଜିକ ମାନଦଣ୍ଡ, ନିୟମ ଏବଂ ମହିଳାମାନଙ୍କର ସ୍ଥିତି ବିଷୟରେ ପ୍ରଥମ ଜ୍ଞାନ ପାଇଥିଲେ । ସେ ୧୯୫୮ ମସିହାରେ ରାମନାରାଇନ୍ ରୁଇଆ କଲେଜରୁ ଗୁଜରାଟୀ ଏବଂ ୧୯୬୦ ମସିହାରେ ଏମ.ଏ ସମାପ୍ତ କରିଥିଲେ । ସେ ୧୯୬୦ ମସିହାରୁ ୧୯୬୭ ମସିହା ପର୍ଯ୍ୟନ୍ତ ରୁଇଆ କଲେଜରେ ଏବଂ ପରେ ୧୯୭୦ ମସିହାରୁ ୨୦୦୦ ମସିହା ପର୍ଯ୍ୟନ୍ତ ମୁମ୍ବାଇର ସେଣ୍ଟ ଜାଭିୟର କଲେଜରେ ଶିକ୍ଷାଦାନ କରିଥିଲେ । କାର୍ଯ୍ୟ ଇଲା ଜଣେ ସଫଳ କ୍ଷୁଦ୍ର ଗଳ୍ପ ଲେଖକ । ନିଜର ପ୍ରାରମ୍ଭ ଦିନରେ ମେହେତ୍ତା, ଅଖଣ୍ଡ ଆନନ୍ଦ, ନବନୀତ୍ ଏବଂ ସ୍ତ୍ରୀ ଜୀବନ ପତ୍ରିକାରେ ଲେଖିଥିଲେ । ତେଣୁ ଏହା ସ୍ୱାଭାବିକ ଥିଲା ଯେ ତାଙ୍କ ପରିବାର ତାଙ୍କୁ ପିତାଙ୍କ ଉପନ୍ୟାସ ସଂପୂର୍ଣ୍ଣ କରିବାକୁ କହିଥିଲେ । ସେ ଜଣେ ଉତ୍ତମ ବକ୍ତା ଅଟନ୍ତି । ତାଙ୍କ ଛାତ୍ର ଦିନରେ, ସେ ନିଜର ପ୍ରାଞ୍ଜଳ ବକୃତା ପ୍ରଣାଳୀ ପାଇଁ ଅନେକ ପୁରସ୍କାର ଜିତିଥିଲେ  ବର୍ତ୍ତମାନ ସୁଦ୍ଧା ତାଙ୍କଦ୍ୱାରା ପଢା ଯାଇଥିବା ତାଙ୍କ କ୍ଷୁଦ୍ର ଗଳ୍ପ ଶୁଣିବା ଏକ ଉଜ୍ଜ୍ୱଳ ଅନୁଭୂତି ଅଟେ । ସେ ଅନେକ ଉପନ୍ୟାସ ଯଥା- ତ୍ରିକୋଣୀ ଟ୍ରାନ ରେଖାଓ  (୧୯୬୬), ଥିଜେଲୋ ଆକର  (୧୯୭୦), ରାଧା  (୧୯୭୨), ଏକ ହଟା ଦିୱାନ ବାହାଦୂର  (୧୯୭୬), ବାଟ୍ରିସ ଲକ୍ଷୋ  (୧୯୭୬), ଭରାସଦାର  (୧୯୭୮), ଅବତୀ କଲନୋ ସୋରାଜ  (୧୯୭୯), ବାଟ୍ରିସ୍ ପୁଟାଲିନି ବେଦନା  (୧୯୮୨), ଆନେ ମୃତ୍ୟୁ  (୧୯୮୨), ଦରିୟାନୋ ମାନସ  (୧୯୮୫), ବସନ୍ତ ଛାଲକେ  (୧୯୮୭), ନାଗ ପରୀକ୍ଷା, ପାଞ୍ଚ ପାଗଲ୍ ପୃଥଭି ପର୍  (୧୯୯୫), ଦି ନିୟୁ ଲାଇଫ  (୨୦୦୪), ପରପୋତନି ଆଙ୍ଖ  (୧୯୮୮), ଜିଲି ମେଁ କୁମ୍ପଲ୍ ହାଥେଲିମା  (୨୦୦୭) ଲେଖିଛନ୍ତି  । ତାଙ୍କର ଉପନ୍ୟାସ ବାଦ୍  (୨୦୧୧) ରୀତା କୋଠାରୀଙ୍କଦ୍ୱାରା ଇଂରାଜୀରେ ଫେନ୍ସ  (୨୦୧୫) ଭାବରେ ଅନୁବାଦ କରାଯାଇଛି  । ତାଙ୍କ ଉପନ୍ୟାସ ବାଟ୍ରିସ୍ ପୁଟାଲିନି ବେଦନା, ମହିଳାମାନଙ୍କ ପ୍ରତି ହୋଇଥିବା ଅନ୍ୟାୟ ବିରୁଦ୍ଧରେ ସଂଗ୍ରାମ ଏବଂ ସେମାନଙ୍କର ନିଜର ପରିଚୟ ପ୍ରତିଷ୍ଠା କରିବାର ପ୍ରୟାସର କାହାଣୀ । ଏହି ଉପନ୍ୟାସର ମୁଖ୍ୟ ନାୟକ ଅନୁରାଧାଙ୍କୁ କେନ୍ଦ୍ର କରି ପୁରୁଷ ଅନ୍ଧ-ଦେଶଭକ୍ତି ବିରୁଦ୍ଧରେ ନିଜର କ୍ରୋଧକୁ କୁନ୍ଦନିକା କାପାଡିଆଙ୍କ ସାତ୍ ପଗଲାନ୍ ଆକାଶମନ୍  (ଆକାଶରେ ସାତୋଟି ଷ୍ଟେପ୍; ୧୯୯୪) ଉପସ୍ଥାପନ କରିଥିଲା  । ସେ ବର୍ଷା ଅଡାଲଜାନୀ ଶ୍ରେଷ୍ଠା ଭର୍ତ୍ତୋ  (୧୯୯୧), ବର୍ଷା ଅଡାଲଜାଙ୍କ ମନୋନୀତ କାହାଣୀକୁ ସମ୍ପାଦନା କରିଛନ୍ତି  । ତାଙ୍କର ଲେଖା ନାରୀବାଦୀ ବୋଲି ବିବେଚନା କରାଯାଏ । ତାଙ୍କର କାହାଣୀ ସଂଗ୍ରହରେ ଏକ ସିଗାରେଟ୍ ଏକ ଧୁପାସାଲୀ  (୧୯୮୧), ଭିଏନା-ଉଡ୍ସ  (୧୯୮୯), ଭାଗ୍ୟରେଖା  (୧୯୯୫), ବାଲଭୋ ବାଲଭି ବାଲଭୋ  (୧୯୯୮), ୟୋମ କିପୁର  (୨୦୦୬), ବାର୍ତ୍ତା ବୈଭବ  (୨୦୦୯) ଅନ୍ତର୍ଭୁକ୍ତ  । ପୁରସ୍କାର ତାଙ୍କୁ ଗୁଜରାଟ ସାହିତ୍ୟ ଏକାଡେମୀ, ମହାରାଷ୍ଟ୍ର ଗୁଜରାଟୀ ସାହିତ୍ୟ ଏକାଡେମୀ ଏବଂ ଗୁଜରାଟୀ ସାହିତ୍ୟ ପରିଷଦ ପକ୍ଷରୁ ପୁରସ୍କୃତ କରାଯାଇଛି । ବ୍ୟକ୍ତିଗତ ଜୀବନ ସେ ୧୯୬୪ ମସିହାରେ ଡାକ୍ତର ଆରବ ମେହେତ୍ତାଙ୍କୁ ବିବାହ କରିଥିଲେ ଏବଂ ତାଙ୍କର ଏକ ପୁଅ ସାଲିଲ ଏବଂ ଗୋଟିଏ ଝିଅ ସୋନାଲି ଅଛନ୍ତି । ସେ ମୁମ୍ବାଇରେ ରୁହନ୍ତି । ତାଙ୍କ ପିତା ଗୁଣବନ୍ତରାଇ ଆଚାର୍ଯ୍ୟ ଏବଂ ସାନ ଭଉଣୀ ବର୍ଷା ଅଡାଲଜା ମଧ୍ୟ ଗୁଜରାଟୀ ଲେଖକ ଅଟନ୍ତି ।
ଘେଁସ ବରଗଡ଼ ଜିଲ୍ଲାର ମେଲଛାମୁଣ୍ଡା ନିର୍ବାଚନୀ ମଣ୍ଡଳୀ ଅଧିନସ୍ତ ଗୋଟିଏ ଗ୍ରାମ । ଏହା ୬ ନମ୍ବର ଜାତୀୟ ରାଜପଥରେ ବରଗଡ଼ଠାରୁ ଛତିଶଗଡ଼ ରାଜ୍ୟକୁ ଯିବା ରାସ୍ତାରେ ୨୦ କି ମି ପରେ ସୋହେଲା ନାମକ ଯାଗାରୁ ପାଇକମାଲ୍ ନୁର୍ସିଂଘନାଥ ମନ୍ଦିର ଅଭିମୁଖେ ପ୍ରାୟତ ୨୦ କି ମି ଗଲା ପରେ ଘେଂସ ଗ୍ରାମ ପଡ଼ିଥାଏ । ଏଠାରେ ସାକ୍ଷୀ ଭାବେ ଅଛି ସହିଦ୍ ସ୍ତମ୍ଭ ଯାହାକି ମନେ ପକାଏ ବୀର ସୁରେନ୍ଦ୍ର ସାଏ ଓ ତତ୍କାଳୀନ ଜମିଦାରଙ୍କ ପାଞ୍ଚ ପୁତ୍ର ଅଇରି ସିଂଘ, ବଇରି ସିଂଘ ଆଦିଙ୍କ ବିରତ୍ୱର ଗାଥା । ଏ ଗ୍ରାମରେ ଜନ୍ମଗ୍ରହଣ କରିଛନ୍ତି କୋଶଳ ଭାଷାର ମହା କବି ଓ ଲେଖକ ହଲଧର ନାଗ ।
ଗୁଲଜାର  (ଜନ୍ମ: ୧୮ ଅଗଷ୍ଟ ୧୯୩୪; ଜନ୍ମନାମ: ସମ୍ପୂରନ ସିଂହ କାଲରା) ଜଣେ କବି, ଗୀତିକାର, ଚିତ୍ରନାଟ୍ୟ ଲେଖକ, କଥାଚିତ୍ର ପଯୋଜକ ଓ ନିର୍ଦ୍ଦେଶକ  । ସେ ବ୍ରିଟିଶ ଭାରତର ଝେଲମ୍ ଜିଲ୍ଲାରେ ଜନ୍ମିତ । ଦେଶ ବିଭାଜନ ସମୟରେ ତାଙ୍କ ପିତା ଭାରତକୁ ଆସି ବସ ବାସ କଲେ । ସେ ତାଙ୍କର ବୃତି ଆରମ୍ଭ କରିଥିଲେ ଏସ   ଡି   ବର୍ମନ  ( ବର୍ମନ ଦାଦା ଭାବରେ ପରିଚିତ )ଙ୍କ ସହ ୧୯୬୩ ନିର୍ମିତ ଫିଲ୍ମ  'ବନ୍ଦିନୀ ' ରେ ଗୀତିକାର ଭାବେ । ଗୁଲଜର ସେ ସମୟର ସବୁ ବିଖ୍ୟାତ ସଙ୍ଗୀତ ନିର୍ଦ୍ଦେଶକଙ୍କ ସହ ଗୀତିକାର ଭାବେ କାମ କରିବା ସହ  ' ଆନ୍ଧୀ'  ଓ  'ମୌସମ'  ନାମକ ଦୁଇଟି ଫିଲ୍ମ , ଟିଭି ସିରିୟାଲ  ' ମିଥ୍ଯା ଘାଳିବ' ର ନିର୍ଦ୍ଦେଶନା ମଧ୍ୟ ଦେଇଥିଲେ । ୧୯୭୦ରୁ ୧୯୮୦ ପର୍ଯ୍ୟନ୍ତ ସକ୍ରିୟ ଭୂମିକା ନେଇଥିବା ଗୁଲଜର ପୁଣି ୧୯୯୩ରେ  ' କିରଦାର '  ନାମକ ଫିଲ୍ମରେ ନିର୍ଦ୍ଦେଶନା ଦେଇଥିଲେ । ଗୁଲଜାର କବିତା , ଚିତ୍ର ନାଟ୍ୟ, ସଂଳାପ ଲେଖିବା ସହ ନିର୍ଦ୍ଦେଶନା ମଧ୍ୟ ଦଉଥିଲେ । ସେ ଦେୟାଶର ତୃତୀୟ ସର୍ବୋତ୍ତମ ନାଗରିକ ସମ୍ମାନ କେନ୍ଦ୍ର ସାହିତ୍ଯ ଏକାଡେମି ପୁରସ୍କାର ସହ ଦାଦାସାହେବ ଫାଳକେ ପୁରସ୍କାର , ୨୦ଟି ଫିଲ୍ମ ଫେୟାର ପୁରସ୍କାର , ଏକାଡେମି ପୁରସ୍କାର , ଗ୍ରାମୀ ପୁରସ୍କାର ସହ ଜାତୀୟ ଫିଲ୍ମ ପୁରସ୍କାର ମଧ୍ୟ ପାଇଛନ୍ତି . ସଂକ୍ଷିପ୍ତ ଜୀବନୀ ଗୁଲଜାର ଝେଲମ ଜିଲ୍ଲାରେ କଲରା ଶିଖ ପରିବାରରେ ଜନ୍ମ ଗ୍ରହଣ କରିଥିଲେ । ସେ ଲେଖକର ଜୀବନ ଆରମ୍ଭ କରିବା ଆଗରୁ ମୁମ୍ବାଇରେ ବିଭିନ୍ନ ପ୍ରକାର କାମ କରୁଥିଲେ । ଏପରିକି ଗାରେଜରେ ପୁରୁଣା ଗାଡି ରଙ୍ଗ କରିବା କାମ ମଧ୍ୟ କରିଥିଲେ। ବିମଲ ରାୟ ହୃଷୀକେଶ ମୁଖାର୍ଜୀଙ୍କ ପରି ସଫଳ ନିର୍ଦ୍ଦେଶକଙ୍କ ସହ ନିଜ କମ ଆରଭ କରିଥିବା ଗୁଲଜାର ସେମାନଙ୍କ ସହ ବର୍ମନ ଡାଡାଙ୍କ ପାଇଁ ମଧ୍ୟ ବହୁତ ଗୀତା ରଚନା କରିଥିଲେ ।  ' ଆଶୀର୍ବାଦ '  ଚିତ୍ର ପାଇଁ ଗୁଲଜର ଚିତ୍ର ନାଟ୍ୟ ମଧ୍ୟ ଦେଇଥିଲେ , ଯାହାଦ୍ୱାରା ମୁଖ୍ୟ ଅଭିନେତା ଅଶୋକ କୁମାରଙ୍କ ଅଭିନୟ ଖୁବ ସୁନ୍ଦର ଭାବେ ଫୁଟି ଉଠିଥିଲା ଗୁଲଜାରଙ୍କ ସଂଳାପଦ୍ୱାରା । 1069ରେ ଗୁଲଜାରଙ୍କ ଲିଖିତ  " ହମନେ ଦେଖି ହେ ଉନ ଆଖୋ କି ମହକତି.ଖୁସବୁ.....  ଗୀତଟି ଖୁବ ଆଦୃତ ହେଇଥିଲା । ଗୁଲଜାରଙ୍କ ସୁନ୍ଦର ଗୀତ ଥିବା କିଛି ଫିଲ୍ମ ହେଲା ଆନନ୍ଦ , ମେରେ ଅପନେ ,କମିନେ, ଗୁରୁ , ଦିଲ ସେ .... ଆଦି । ନିର୍ଦ୍ଦେଶକ ଭାବେ ଗୁଲଜାର ଗୁଲଜାର ଆଶୀର୍ବାଦ , ଆନନ୍ଦ, ଖମୋସି ପରି ଫିଲ୍ମରେ ଗୀତା , ଚିତ୍ରନାଟ୍ୟ ଓ ସଂଳାପ ରଚନା କଳା ପରେ  ' ମେରେ ଅପନେ '  ନାମକ ଫିଲ୍ମରେ ନିର୍ଦ୍ଦେଶନା ମଧ୍ୟ ଦେଇଥିଲେ । ତାହା ପରେ ସେ  'ପରିଚୟ '  କୋଶିସ ' ପରି ଭିନ୍ନ ସ୍ୱାଦର ଫିଲ୍ମ ନିର୍ଦ୍ଦେଶନା ଦେଇଥିଲେ । ତାଙ୍କ ନିର୍ଦ୍ଦେଶିତ  ' ଅଚାନକ '  , ' ଆନ୍ଧୀ'  ସଫଳ ଚିତ୍ର ଭାବରେ ଲୋକପ୍ରିୟ ଥିଲା । ତାଙ୍କର ଚଳଚ୍ଚିତ୍ର  ' ମୌସମ'  ପାଇଁ ସେ ଜାତୀୟ ପୁରସ୍କାର ପ୍ରାପ୍ତ ହେଇଥିଲେ ।ତାଙ୍କର ଅନେକ ଫିଲ୍ମ ବ୍ୟବସାୟିକ ସଫଳତା ପାଇଥିଲା । କବିତାବଳୀ ଉର୍ଦ୍ଦୁ ଭାଷାରେ ଗୁଲଜାର ବହୁ କବିତା ଓ ଗଜଲ ରଚନା କରିଛନ୍ତି । ହିନ୍ଦୀ ଭାଷାରେ ତାଙ୍କ ରଚିତ କବିତା ସମୂହ ଭାରତୀୟ ଭାଷାମାନଙ୍କୁ ଅନୁଦିତ ମଧ୍ୟ ହୋଇଛି । ଗୁଲଜାର 2013ରେ ଆସାମ ବିଶ୍ୱବିଦ୍ୟାଳୟର କୁଳପତି ଭାବେ ନିଯୁକ୍ତ ହେଇଥିଲେ । ବ୍ୟକ୍ତିଗତ ଜୀବନ ଗୁଲଜର ଅଭିନେତ୍ରୀ ରାକ୍ଷୀଙ୍କୁ ବିବାହ କରିଥିଲେ । ତାଙ୍କର ଝିଅ ମେଘନା ଜଣେ ନିର୍ଦ୍ଦେଶିକା ଭାବେ ଫିଲହାଲ ,ଦଶ କାହାନୀୟା ପରି ଚଳଚ୍ଚିତ୍ର ନିର୍ଦ୍ଦେଶନା ଦେବା ସହ ଗୁଲଜରଙ୍କ ଆତ୍ମଜୀବନୀ ରଚନା କରିଛନ୍ତି ।
ଜୀବାଣୁ ଭାଜିନୋସିସ  (ସଂକ୍ଷେପରେ ବିଭି) ବା ଯୋନିପଥ ଜୀବାଣୁ ରୋଗ ବା ଗାର୍ଡନେରେଲା ଯୋନିପଥ ପ୍ରଦାହ  (ଇଂରାଜୀରେ ଯଥାକ୍ରମେ  , ), ଏକ ଯୋନିପଥ ରୋଗ ଯାହା ଅତ୍ୟଧିକ ଜୀବାଣୁ ବୃଦ୍ଧିଦ୍ୱାରା ହୁଏ  । ଏହି ରୋଗରେ ଯୋନୀପଥରୁ ଅଧିକାଂଶ ସମୟରେ ମାଛ ଭଳି ଗନ୍ଧ ହେଉଥିବା ତରଳ ସ୍ରାବ ବାହାରେ । ଏହି ତରଳ ସ୍ରାବର ରଙ୍ଗ ଧଳା ବା ପାଉଶିଆ ଦେଖାଯାଏ । ପରିସ୍ରା କଲାବେଳେ ଜ୍ୱାଳା ହୁଏ । କ୍ୱଚିତ ଗଲୁ ହୁଏ । ବେଳେ ବେଳେ କୌଣସି ଲକ୍ଷଣ ନ ଥାଏ । ବିଭି ରୋଗ ଥିଲେ ଅନ୍ୟ ଅନେକ ଯୌନସଙ୍ଗମ ସଞ୍ଚାରିତ ସଂକ୍ରମଣ ରୋଗ ହେବା ସଙ୍କଟ ରହେ ଯେପରିକି ଏଚଆଇଭି/ଏଡସ । ଗର୍ଭାବସ୍ଥାରେ ଏହି ରୋଗ ହେଲେ ସଠିକ ସମୟ ପୂର୍ବରୁ ପ୍ରସବ ହେବା ସଙ୍କଟ ରହେ । ଯୋନୀପଥରେ ସ୍ୱାଭାବିକ ଭାବରେ ରହୁଥିବା ଜୀବାଣୁମାନଙ୍କର ସନ୍ତୁଳନ ଠିକ ନ ରହିଲେ ଏହି ରୋଗ ହୁଏ । ସାଧାରଣତଃ ସେଠାରେ ଥିବା ଜୀବାଣୁରେ ପରିବର୍ତ୍ତନ ଘଟି ସେମାନଙ୍କ ସଂଖ୍ୟା ୧୦୦ରୁ ୧୦୦୦ ଗୁଣ ଅଧିକ ହୋଇଯାଏ । ଏହି ରୋଗର ସଙ୍କଟଦାୟକ ଅବସ୍ଥାମାନ ଯଥାକ୍ରମେ ଡୁସ୍ ଦେବା, ନୂଆ ବା ଏକାଧିକ ଯୌନ ସାଥୀ ରଖିବା, ଆଣ୍ଟିବାୟୋଟିକ ବ୍ୟବ‌ହାର କରିବା ଓ ଇଣ୍ଟ୍ରାୟୁଟେରାଇନ ଡିଭାଇସ ବ୍ୟବ‌ହାର କରିବା ଇତ୍ୟାଦି ଅଟେ । ଯାହାହେଲେବି ଏହି ରୋଗକୁ ଯୌନ‌କ୍ରିୟା ସଞ୍ଚାରିତ ରୋଗ କୁହାଯାଏ ନାହିଁ । ରୋଗୀର ଲକ୍ଷଣ ଦେଖି ଓ ଯୋନୀପଥର ସ୍ରାବର ପି.ଏଚ ଅଧିକ ରହିଲେ ଓ ଜୀବାଣୁ ସଂଖ୍ୟା ମାତ୍ରାଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଯୋନୀପଥ ଇଷ୍ଟ ସଂକ୍ରମଣ କିମ୍ବା ଟ୍ରାଇକୋମୋନାସ ସଂକ୍ରମଣ ସ‌ହିତ ବିଭି ରୋଗ ନିର୍ଣ୍ଣୟ ଅନେକ ସମୟରେ ଦ୍ୱନ୍ଦ ସୃଷ୍ଟି କରେ । ସାଧାରଣତଃ କ୍ଲିଣ୍ଡାମାଇସିନ ଆଣ୍ଟିବାୟୋଟିକ କିମ୍ବା ମେଟ୍ରୋନିଡାଜୋଲ ଦେଇ ଏହି ରୋଗ ଚିକିତ୍ସା କରାଯାଏ । ଦ୍ୱିତୀୟ ବା ତୃତୀୟ ତ୍ରୈମାସିକ ଗର୍ଭାବସ୍ଥାରେ ଏହି ଔଷଧ ଦେଇହେବ । କିନ୍ତୁ ଚିକିତ୍ସା ସତ୍ତ୍ୱେ ଏହି ରୋଗ ଆଉ ଥରେ ହୋଇପାରେ । ପ୍ରୋବାୟୋଟିକ ଦେଲେ ଏହାର ପୁନରୁତ୍ଥାନ ରୋକିପାରେ । ପ୍ରୋବାୟୋଟିକ ବା ଆଣ୍ଟିବାୟୋଟିକ ଦେବାଦ୍ୱାରା ଗର୍ଭାବସ୍ଥାର ଫଳାଫଳ ବିଷୟରେ ସଠିକତା ଜଣାପଡ଼ିନାହିଁ । ପ୍ରଜନନ ବୟସର ମହିଳାମାନଙ୍କଠାରେ ଏହି ବିଭି ସଂକ୍ରମଣ ଏକ ସାଧାରଣ ଯୋନୀପଥ ରୋଗ । ଯେ କୌଣସି ସମୟରେ ୫ %ରୁ ୭୦ % ମହିଳାଙ୍କର ଏହି ରୋଗ ଥାଏ । ଆଫ୍ରିକାର କେତେକ ସ୍ଥାନରେ ଏହି ରୋଗ ଅଧିକ ଦେଖାଯାଏ। ଏସିଆ ଓ ୟୁରୋପରେ ଏହ ଅତି କମ ଦେଖାଯାଏ । ଅମେରିକାରେ ୧୪ରୁ ୪୯ ବର୍ଷିୟ ମହିଳାଙ୍କ ମଧ୍ୟରୁ ୩୦ % ଏହି ରୋଗ ଭୋଗ କରନ୍ତି । ଦେଶର ବିଭିନ୍ନ ଜାତିରେ ଏହି ରୋଗର ହାର ଭିନ୍ନ ଭିନ୍ନ ଥାଏ । ବିଭି ରୋଗ ସ‌ହିତ ସାମଞ୍ଜସ୍ୟ ଥିବା ଅନେକ ରୋଗର ବର୍ଣ୍ଣନା ଅତୀତରେ ଥିଲେ ମଧ୍ୟ ୧୮୯୪ ମସିହାରେ ଏହି ରୋଗ ବିଷୟରେ ସର୍ବପ୍ରଥମେ ଲିପିବଦ୍ଧ ହୋଇଥିଲା ।
ଅମରେଶ ବିଶ୍ୱାଳ  (ଜନ୍ମ: ୧୩ ଜୁନ ୧୯୭୨, ରାଛିପୁର, ଯାଜପୁର ରୋଡ଼) ଜଣେ ଓଡ଼ିଆ ସାହିତ୍ୟିକ ଓ ସାମ୍ବାଦିକ  । ସେ ଗଳ୍ପ, ପ୍ରବନ୍ଧ ଓ ଉପନ୍ୟାସ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ରଚନା କରିଛନ୍ତି । ସେ ଓଡ଼ିଶା ଟେଲିଭିଜନରେ ଆଉଟପୁଟ ଏଡିଟର ଭାବରେ କାର୍ଯ୍ୟରତ । ବ୍ୟକ୍ତିଗତ ଜୀବନ ୧୯୭୨ ମସିହାର ଜୁନ ୧୩ ତାରିଖରେ, ସେ ଯାଜପୁର ଜିଲ୍ଲାର ଯାଜପୁର ରୋଡ଼ ସନ୍ନିକଟ ରାଛିପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଂଶୀଧର ବିଶ୍ୱାଳ ଓ ସୁଭଦ୍ରା ବିଶ୍ୱାଳ ।
କୈଳାଶ ଚନ୍ଦ୍ର କୁଳେଶିକା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କୈଳାଶ ଚନ୍ଦ୍ର କୁଳେଶିକା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୨୧ ମସିହାରେ କଂଗ୍ରେସରୁ ଇସ୍ତଫା ଦେଇ ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଭାରତୀୟ ସ୍ୱାଧୀନତା ସଂଗ୍ରାମ ଇତିହାସରେ ଇରମର ଏକ ଗୁରୁତ୍ୱପୂର୍ଣ ସ୍ଥାନ ରହିଛି। ଏହା ରକ୍ତ ତୀର୍ଥ ଇରମ ଏବଂ ଭାରତର ଦ୍ୱିତୀୟ ଜାଲିଆନାୱାଲାବାଗ ନାମରେ ମଧ୍ୟ ପରିଚିତ । ଅବସ୍ଥିତି ଇରମ, ଓଡ଼ିଶାର ଭଦ୍ରକ ଜିଲ୍ଲାର ବାସୁଦେବପୁରଠାରୁ ମାତ୍ର ୧୬ କି.ମି. ଦୂରତ୍ୱରେ ଅବସ୍ଥିତ । ସ୍ଥାନଟି ଚାରି ଦିଗରୁ ବଙ୍ଗୋପସାଗର ତଥା କଂସବାଳ ଓ ଗମେଇ ନଦୀଦ୍ୱାରା ଘେରା ହୋଇରହିଛି । ସ୍ୱାଧୀନତା ସଂଗ୍ରାମରେ ଅବଦାନ ପ୍ରାକୃତିକ ଗୋପନୀୟତା ଦୃଷ୍ଟିରୁ ଏହି ସ୍ଥାନଟିକୁ ପୁଲିସ ଓ ପ୍ରଶାସନର ପ୍ରବେଶ କଷ୍ଟ ଥିଲା ଏବଂ ଏହି ସ୍ଥାନଟି ସ୍ୱାଧୀନତା ସଂଗ୍ରାମୀମାନଙ୍କର ଚରାଭୂଇଁ ସାଜିଥିଲା । ୧୯୨୦ ମସିହାରୁ ଗୋପବନ୍ଧୁ ଦାସ, ହରେକୃଷ୍ଣ ମହତାବ ଆଦି ବହୁ ନେତାମାନେ ଏଠାକୁ ଆସି ଲୋକମାନଙ୍କୁ ମହାତ୍ମା ଗାନ୍ଧୀଙ୍କ ବାର୍ତା ଦେଉଥିଲେ ଓ ସ୍ୱାଧୀନତା ସଂଗ୍ରାମକୁ ତ୍ୱରାନ୍ୱୀତ କରାଉଥିଲେ । ଏଠାରେ ସ୍ୱାଧୀନତା-ଭିତ୍ତିକ କାନ୍ୟ ରଚନା କରିଥିବା କବି ବାଞ୍ଛାନିଧି ମହାନ୍ତି ଜନ୍ମଗ୍ରହଣ କରିଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ଓ ବ୍ରିଟିସ ଶାସନର ଅବସାନ କରିବା ଦିଗରେ ତାଙ୍କର ପ୍ରମୁଖ ଭୂମିକା ରହିଥିଲା । ଅସହଯୋଗ ଆନ୍ଦୋଳନ ସମୟରେ ତାଙ୍କ ରଚିତ ସଙ୍ଗୀତ କଂଗ୍ରେସ ଭାବ ପ୍ରଚାର କରିବାରେ ବହୁତ ସାହାଯ୍ୟ କରିଥିଲେ । ବଳିଦାନ ଦିବସ ମହାତ୍ମା ଗାନ୍ଧୀଙ୍କର ଭାରତ ଛାଡ଼ ଆନ୍ଦୋଳନକୁ ସମର୍ଥନ ଜଣାଇ ସ୍ୱାଧୀନତା ସଂଗ୍ରାମୀମାନେ ୧୯୪୨ ମସିହାରେ ସେପ୍ଟେମ୍ବର ୨୮ ତାରିଖ ଦିନ ଇରମଠାରେ ଥିବା  'ମେଳା ଆମ୍ବ ଗଛ'  ମୂଳେ ଏକାଠି ହୋଇଥିଲେ । ସମ୍ପୁର୍ଣ ଅହିଂସ ଭାବରେ ନିଜର ଭବିଷ୍ୟତ କାର୍ଯ୍ୟପନ୍ଥା ନିର୍ଧାରଣ କରୁଥିଲେ । ଏହି ସମୟରେ ଅଚାନକ ଭାବରେ ବାସୁଦେବପୁର ଥାନାର ଇଂରେଜ ପୁଲିସ ଡି.ଏସ.ପି. କୁଞ୍ଜବିହାରୀ ମହାନ୍ତିଙ୍କ ନେତୃତ୍ୱରେ ସେଠାରେ ପହଞ୍ଚି ସେମାନଙ୍କ ଉପରେ ଅତର୍କିତ ଭାବରେ ଗୁଳିଚାଳନା କରିଥିଲା । ଏହି ଘଟଣାଟି ସନ୍ଧ୍ୟା ସାଢ଼େ ଛଅ ଘଟିକା ସମୟରେ ଘଟିଥିଲା । ଚାରିଦିଗରୁ ଘେରା ହୋଇଥିବାରୁ ଏକତ୍ର ହୋଇଥିବା ଲୋକେ କେଉଁ ଆଡେ ଯାଇପାରିଲେ ନାହିଁ । ଘଟଣାସ୍ଥଳରେ ୨୮ ଜଣ ସ୍ୱାଧୀନତା ସଂଗ୍ରାମୀ ପ୍ରାଣ ହରାଇଥିଲେ ଓ ୫୬ ଜଣ ଗୁରୁତର ଭାବରେ ଆହତ ହୋଇଥିଲେ । ଆହତମାନଙ୍କ ମଧ୍ୟରୁ ଜଣେ ପରବର୍ତ୍ତୀ ସମୟରେ ପ୍ରାଣ ହରାଇଥିଲେ । ସମୁଦାୟ ମୃତ୍ୟୁ ସଂଖ୍ୟା ୨୯ ହୋଇଥିଲା । ଇଂରେଜ ପୁଲିସର କାର୍ଯ୍ୟାଳୟ ପାଢ଼ୀ ଆବାସର ଛାତ ଉପରୁ ବ୍ରିଟିଶ ପୁଲିସ ଗୁଳି ଚାଳନା କରିଥିଲା । ସେହି ପାଢ଼ୀ ଆବାସ ଏବେ ମଧ୍ୟ ସେଠାରେ ରହିଛି । ପ୍ରାଣ ହରାଇଥିବା ବ୍ୟକ୍ତିମାନଙ୍କ ମଧ୍ୟରେ ପରି ବେୱା ନାମରେ ଜଣେ ମହିଳା ଥିଲେ ଏବଂ ସେ ଓଡ଼ିଶାର ଏକମାତ୍ର ମହିଳା ସହିଦ ସ୍ୱାଧୀନତା ସଂଗ୍ରାମୀ । ଶହୀଦମାନଙ୍କ ତାଲିକା ସେହି ଶହୀଦମାନଙ୍କ ସ୍ମୃତିପୀଠ ଭାବରେ, ଇରମରେ ଏକ ସ୍ମୃତିସ୍ତମ୍ଭ ତିଆରି କରାଯାଇଛି ଓ ଆଜି ଏହା ଓଡ଼ିଶାର ଅନ୍ୟତମ ପର୍ଯ୍ୟଟନ ସ୍ଥଳୀ ଭାବରେ ପରିଗଣିତ ହୋଇଛି ।
ମାଆ କାଳୀ ପ୍ରଡକ୍ସନ ଏବଂ ଅଙ୍କିତା ଆର୍ଟସ୍‌ ବ୍ୟାନରରେ, ରଣଜିତ ବାରିକ ଓ ନିମାଇଁ ଓଝାଙ୍କ ଦୈତ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର ରିଭେଞ୍ଜର ପ୍ରସ୍ତୁତି ଚାଲିଛି । ଏଥିରେ ନାୟକ ଭୂମିକାରେ ଅଭିଷେକ ରଥ ଥିବା ବେଳେ ନାୟିକା ଭୂମିକାରେ ଅଭିନୟ କରିଛନ୍ତି ଅନୁଭା ସୌର୍ଯ୍ୟା । ଦୁଇଟି ଭାଷାରେ ଏହି ଚଳଚ୍ଚିତ୍ରଟି ମୁକ୍ତିଲାଭ କରିବ । ପ୍ରଥମେ ଏହି ଚଳଚ୍ଚିତ୍ରଟିର ନାମ ରଖାଯାଇଥିଲା ତୋ ଭିତରେ ମୁଁ, କିନ୍ତୁ ପରେ ପରେ ଏହାର ନାମ ରିଭେଞ୍ଜକୁ ବଦଳାଇଦିଆଯାଇଛି । ଅଭିନୟ ଚଳଚ୍ଚିତ୍ରଟି ଓଡ଼ିଆ ଏବଂ ବଙ୍ଗାଳୀ ଭାଷାରେ ମୁକ୍ତିଲାଭ କରିବାକୁ ଥିବାବେଳେ, ଏଥିରେ ଓଡ଼ିଆ ଏବଂ ବଙ୍ଗଳାର କଳାକାରମାନେ ଅଭିନୟ କରିଛନ୍ତି । ଅଭିଷେକ ରଥ ଅନୁଭା ସୌର୍ଯ୍ୟା ଉତ୍ତମ ମହାନ୍ତି ଅସୀତ ପତି ପୁଷ୍ପା ପଣ୍ଡା ଜୟୀରାମ ସାମଲ ଅଶ୍ରୁମୋଚନ ମହାନ୍ତି ପ୍ରଦ୍ୟୁମ୍ନ ଲେଙ୍କା ସାନ୍ତନା ବୋଷ ଗୀତ ଓ ସଂଗୀତ ଗୀତ ଗୁଡ଼ିକୁ ଉତ୍ତମରୂପେ ସଜାଇବାର ଦାୟିତ୍ୱ ତ‌ଥା ସ୍ୱର ସଂଯୋଜନାରେ ଅଛନ୍ତି ଦୀପକ କୁମାର ।
କଲଚିସିନ ଏକ ଔଷଧ ଯାହା ଗାଉଟ ଏବଂ ବେସେଟ ଡିଜିଜ ରୋଗମାନଙ୍କ ଚିକିତ୍ସାରେ ପାଇଁ ବ୍ୟବହୃତ ହୁଏ । ଗାଉଟ ରୋଗରେ ଏହାନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟରୀ ଔଷଧ କିମ୍ବା ସ୍ଟିରଏଡ ଅପେକ୍ଷା କମ୍ ପସନ୍ଦ କରାଯାଏ  ଅନ୍ୟାନ୍ୟ ବ୍ୟବହାରରେ ପେରିକାର୍ଡାଇଟିସ୍ ଏବଂ ପାରିବାରିକ ଭୂମଧ୍ୟସାଗରୀୟ ଜ୍ୱର ରୋଗର ପ୍ରତିଷେଧ ଭାବରେ ବ୍ୟବ‌ହାର କରାଯାଏ । ଏହା ପାଟିଦ୍ୱାରା ନିଆଯାଏ  ଅଧିକ ମାତ୍ରାରେ ଏହି ଔଷଧ ଦେଲେ ସାଧାରଣତଃ ପାର୍ଶ୍ୱ ପ୍ରତିକ୍ରିୟାରେ ପାକଅନ୍ତନଳୀ ସମସ୍ୟା ହୁଏ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରକ୍ତ କଣିକା ପରିମାଣ କମିଯାଏ ଏବଂ ରାବଡୋମାୟୋଲାଇସିସ୍ ହୋଇପାରେ  ଗର୍ଭଧାରଣ ସମୟରେ ବ୍ୟବହାରର ନିରାପତ୍ତା ଅସ୍ପଷ୍ଟ ଥିବାବେଳେ ସ୍ତନ୍ୟପାନ ସମୟରେ ବ୍ୟବହାର ନିରାପଦ ଦେଖାଯାଏ  ଅତ୍ୟଧିକ ମାତ୍ରାରେ ମୃତ୍ୟୁ ହୋଇପାରେ। ଏକାଧିକ ପ୍ରଣାଳୀରେ ପ୍ରଦାହ ହ୍ରାସ କରି କଲଚିସିନ କାମ କରେ  କଲଚିସିନ୍ ଖ୍ରୀଷ୍ଟପୂର୍ବ ୧୫୦୦ ମସିହାରୁ ଅଟମ କ୍ରୋକସ ଆକାରରେ ଗଣ୍ଠି ଫୁଲା ଚିକିତ୍ସା ପାଇଁ ବ୍ୟବହୃତ ହୋଇଥିଲା  ୧୯୬୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଏହାକୁ ଅନୁମୋଦନ କରାଯାଇଥିଲା । ଏହା ଯୁକ୍ତରାଜ୍ୟରେ ଜେନେରିକ ଔଷଧ ଭାବରେ ଉପଲବ୍ଧ ଓ ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨୫୨.୨୦ ଆମେରିକୀୟ ଡଲାର ଥିଲା । ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୨୦୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ଜାକିୟା ବାରୀ ମମ  (ଜନ୍ମ: ୧୪ ଅଗଷ୍ଟ ୧୯୮୫) ଜଣେ ବାଂଲାଦେଶୀ ମଡେଲ ଏବଂ ଅଭିନେତ୍ରୀ ଯିଏକି ଲକ୍ସ ଚ୍ୟାନେଲ ଆଇ ସୁପରଷ୍ଟାର ଭାବରେ ମଧ୍ୟ ସାରା ବଙ୍ଗଳାଦେଶରେ ଜଣାଶୁଣା  । ୨୦୦୬ରେ ଲକ୍ସ ଚ୍ୟାନେଲ ଆଇ ସୁପରଷ୍ଟାରର ସୌନ୍ଦର୍ଯ୍ୟ ପ୍ରତିଯୋଗିତାରେ ବିଜୟୀ ହୋବାପରେ ଲୋକଲୋଚନକୁ ଆସିଥିଲେ । ସେହି ବର୍ଷ ସେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଦାରୁଚିନି ଦ୍ୱୀପ, ଯେଉଁଥିରେ ସେ ରିଆଜ୍‌ଙ୍କ ସହ ଅଭିନୟ କରିବାର ସୁଯୋଗ ପାଇଥିଲେ । ତୌକିର ଅହମ୍ମଦଙ୍କ ନିର୍ଦ୍ଦେଶିତ ଏହି କଥାଚିତ୍ରରେ ତାଙ୍କ ଅଭିନୟ ପାଇଁ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା । ସେ ବଙ୍ଗଳାଦେଶର ଛୋଟ ପରଦାରେ ମଧ୍ୟ ଏକ ଲୋକପ୍ରିୟ ଚେହେରା ଭାବରେ ପ୍ରସିଦ୍ଧିଲାଭ କରିଛନ୍ତି । ୨୦୦୬ରେ ପ୍ରଥମ ଚଳଚ୍ଚିତ୍ରରେ ସଫଳତା ମିଳିଥିଲେ ବି ସେ ୨୦୧୪ ପର୍ଯ୍ୟନ୍ତ କୌଣସି କଥାଚିତ୍ରରେ ଅଭିନୟ କରିନଥିଲେ । ରକିବୁଲ ଆଲାମ୍‌ଙ୍କ ନିର୍ଦ୍ଦେଶନାରେ ନିର୍ମିତ ପ୍ରେମ କରବୋ ତୋମର ସାଥେରେ ସେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହିତ ଜାୟେଦ୍ ଖାନ୍, ଅନିସୁର୍ ରହମାନ୍ ମିଲନ୍ ଅଭିନୟ କରିଥିଲେ । ୨୦୧୫ ମସିହାରେ ସେ ଶିହାବ ଶାହେନ୍‌ଙ୍କ ନିର୍ଦ୍ଦେଶିତ କଥାଚିତ୍ର ଚୁୟେ ଦିଲେ ମୋନ୍‌ରେ ଅଭିନେତା ଅରିଫିନ୍ ଶୁଭୋଙ୍କ ବିପକ୍ଷରେ ଅଭିନୟ କରିଥିଲେ । ଏହି କଥାଚିତ୍ରଟିର ବହୁତ ବଡ଼ ସଫଳତା ପାଇଥିଲା । ଜାକିୟା ତାଙ୍କ ଅଭିନୟଦ୍ୱାରା ସମଗ୍ର ଦେଶର ଦର୍ଶକଙ୍କ ଦୃଦୟ ଜିତିଛନ୍ତି ଏବଂ ସେ ଦେଶର ଲୋକପ୍ରିୟ ନାମିଦାମୀ ଅଭିନେତ୍ରୀମାନଙ୍କୁ ମଧ୍ୟରୁ ଜଣେ । ପ୍ରାରମ୍ଭିକ ଜୀବନ ଜାକିୟା ବାରୀ ମମ ୧୯୮୫ ମସିହାର ଡିସେମ୍ବର ମାସ ୧୯ ତାରିଖରେ ବଙ୍ଗଳାଦେଶର ବ୍ରାହ୍ମଣବରିଆଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କ ଜନ୍ମସ୍ଥାନରେ ପ୍ରାରମ୍ଭିକ ଶିକ୍ଷା ସମାପ୍ତ କରିଥିଲେ । ଜାକିୟା ପ୍ରଥମେ ପାଇଲଟ୍ ଏବଂ ପରେ ଜଣେ ଆର୍କିଟେକ୍ଟ ହେବାର ସ୍ୱପ୍ନ ଦେଖିଥିଲେ, କିନ୍ତୁ ତାଙ୍କର ପ୍ରାରମ୍ଭିକ ସ୍ୱପ୍ନ ଥିଲା ମିଡିଆ କ୍ଷେତ୍ରରେ ନିଜକୁ ପ୍ରତିପାଦିତ କରିବା, ଫଳ ସ୍ୱରୂପ ସେ ନୃତ୍ୟକଳାରେ ପ୍ରଶିକ୍ଷଣ ନେବା ଆରମ୍ଭ କରିଥିଲେ । ୧୯୯୫ ମସିହାରେ ସେ ବଙ୍ଗଳାଦେଶର ସର୍ବ ବୃହତ ଶିଶୁ ସାଂସ୍କୃତିକ କାର୍ଯ୍ୟକ୍ରମ ନୂତନ୍ କୁରିରେ ଭାଗନେଇଥିଲେ, ଯାହାକି ବଙ୍ଗଳାଦେଶ ଟେଲିଭିଜନ୍ଦ୍ୱାରା ପ୍ରସାରତି ହେଉଥିଲା । ଜାକିୟା ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ହେଁ ଲକ୍ସ ଚେନାଲ୍ ଆଇ ସୁପରଷ୍ଟାର ଜିତିବା ପରେ ହିଁ ଲୋକପ୍ରିୟତା ଅର୍ଜନ କରିଥିଲେ ଏବଂ ଦେଶବ୍ୟାପି ପ୍ରସିଦ୍ଧିଲାଭ କରିଥିଲେ । ସେ ଜାହାଙ୍ଗୀର ନଗର ବିଶ୍ୱବିଦ୍ୟାଳୟରେ ଡ୍ରାମା ଏବଂ ଡ୍ରାମାଟିକ୍ସରେ ସ୍ନାତକ ଏବଂ ସ୍ନାତକୋତ୍ତର କରିଛନ୍ତି । ବୃତ୍ତିଗତ ଜୀବନ ଜାକିଆ ବାରି ମମ, ୨୦୦୬ ମସିହାରେ ବଙ୍ଗଳାଦେଶର କାର୍ଯ୍ୟକ୍ରମ ଚେନାଲ୍ ଆଇ ସୁପରଷ୍ଟାର ସୌନ୍ଦର୍ଯ୍ୟ ପ୍ରତିଯୋଗିତା ଜିତିବା ପରେ ତୁକିର ଅହମ୍ମଦଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଦାରୁଚିନି ଦ୍ୱୀପରେ ଅଭିନୟ କରିଥିଲେ, ଯାହାର କାହାଣୀ ଲେଖିଥିଲେ ହୁମାୟୁନ୍ ଅହମ୍ମଦ । ସେ ସହ-ଅଭିନେତା ରିୟାଜଙ୍କ ସହ ଚଳଚ୍ଚିତ୍ରରେ ଚମତ୍କାର ପ୍ରଦର୍ଶନ କରିଥିଲେ ଏବଂ ଶ୍ରେଷ୍ଠ ଅଭିନେତ୍ରୀ ଭାବରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୨୦୧୪ ମସିହାରେ ପ୍ରେମ କରବୋ ତୋମର ସାଥେ ଏବଂ ୨୦୧୫ ମସିହାରେ ଛୁୟେ ଦିଲେ ମୋନ୍‌ରେ ଅଭିନୟ କରିଥିଲେ । ଛୁୟେ ଦିଲେ ମୋନ୍‌ରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।
ଡାନାଜୋଲ,  (ଇଂରାଜୀ ଭାଷାରେ ) ଏକ ବିକ୍ରୟ ନାମ ଡାନୋକ୍ରାଇନ   ହେଉଛି ଏକ ଔଷଧ ଯାହା ଏଣ୍ଡୋମେଟ୍ରିଓସିସ, ଫାଇବ୍ରୋସିସ୍ଟିକ ସ୍ତନ ରୋଗ ଓ ହେରେଡିଟାରି ଆଞ୍ଜିଓଇଡିମା ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ଦିଆଯାଏ  । ଏଣ୍ଡୋମେଟ୍ରିଓସିସ ରୋଗରେ ଡାନାଜୋଲ ଅପେକ୍ଷା ସ୍ୱଳ୍ପ ପାର୍ଶ୍ୱ ପ୍ରତିକ୍ରିୟା ହେତୁ ଗୋନାଡ଼ୋଟ୍ରପିନ-ରିଲିଜିଙ୍ଗ ହରମୋନ ଆନାଲଗ   ସାଧାରଣତଃ ଦିଆଯାଏ । ଅସାମୟିକ ଯୌବନ କ୍ଷେତ୍ରରେ ଏହି ଔଷଧ ପ୍ରଭାବ‌ହୀନ ହୁଏ । ଏହା ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି, ବ୍ରଣ, ଅସ୍ଥାନ କେଶ ବୃଦ୍ଧି ଓ ସ୍ୱର ମୋଟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ, ଯକୃତ ସମସ୍ୟା, ଆକ୍ରମଣାତ୍ମକ ଓ ଇଡିଓପାଥି ଇଣ୍ଟ୍ରାକ୍ରାନିଆଲ ହାଇପରଟେନସନ ହୋଇପାରେ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର କ୍ଷତି ହୋଇପାରେ । ଏହା ଯୌନ ସ୍ଟିରଏଡ ପ୍ରସ୍ତୁତି କମେଇଦିଏ, କିନ୍ତୁ ପ୍ରୋଜେଷ୍ଟେରନ ବା ଏଷ୍ଟ୍ରୋଜେନ କ୍ଷେତ୍ରରେ କିଛି ପରିବର୍ତ୍ତନ ହୁଏ ନାହିଁ । ଡାନାଜୋଲ ପ୍ରଥମେ ୧୯୬୩ ମସିହାରେ ପ୍ରସ୍ତୁତ କରାଯାଇଥିଲା ଓ ୧୯୭୧ ମସିହାରେ ଡାକ୍ତରୀ ଚିକିତ୍ସାରେ ବ୍ୟବ‌ହାର ଆରମ୍ଭ ହୋଇଥିଲା । ଏହା ଜେନେରିକ ନାମରେ ମିଳେ । ଯୁକ୍ତରାଷ୍ଟ୍ରରେ ୨୦୨୧ ମସିହାରେ ୨୦୦ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୧୧୫ ଡଲାର ଥିଲା । ଯୁକ୍ତରାଜ୍ୟରେ ଏହା ବିଶେଷ ଆଦେଶରେ ମିଳେ ।
କିରଣ ଚନ୍ଦ୍ର ସିଂହ ଦେଓ  (୯ ମାର୍ଚ୍ଚ ୧୯୩୦ - ୩ ଡିସେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କିରଣ ଚନ୍ଦ୍ର ସିଂହ ଦେଓ ୧୯୩୦ ମସିହାର ମାର୍ଚ୍ଚ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନ ମୋହନ ସିଂହ ଦେଓ ଓ ପତ୍ନୀଙ୍କ ନାମ ସୁଶୀଳା ସିଂହ ଦେଓ । ରାଜନୈତିକ ଜୀବନ କିରଣ ଚନ୍ଦ୍ର ସିଂହ ଦେଓ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ୧୯୯୭ ମସିହାରୁ ୨୦୦୯ ମସିହା ପର୍ଯ୍ୟନ୍ତ ସେ ବିଜେଡିର କଳାହାଣ୍ଡି ଜିଲ୍ଲା ସଭାପତି ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୧ ମସିହାରୁ ୧୯୯୫ ମସିହା ପର୍ଯ୍ୟନ୍ତ ସେ ଜଣେ ମନ୍ତ୍ରୀ ଭାବରେ ୧୦ମ ଓଡ଼ିଶା ବିଧାନ ସଭାରେ ବିଜୁ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ କାର୍ଯ୍ୟ କରିଥିଲେ । ମୃତ୍ୟୁ ୨୦୧୧ ମସିହାର ଡିସେମ୍ବର ୩ ତାରିଖରେ ସେ ଏକ ବିବାହ ଭୋଜିରେ ଯୋଗ ଦେବାକୁ ଯାଇଥିବାବେଳେ ହୃଦ୍‌ଘାତରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଆଡୁକାନୁମାବ, ଏକ ବିକ୍ରୟ ନାମ ଆଡୁହେଲମ, ହେଉଛି ଆଲଜିମର ରୋଗ  ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ସାମାନ୍ୟ ରୋଗରେ କେବଳ ଆମିଲଏଡ୍ ପ୍ଲେକ୍ ହ୍ରାସ ହେବା ସହିତ ଏହାର ଲାଭ ଅସ୍ପଷ୍ଟ ଅଟେ । ଏହା ଏକ ଶିରାରେ ଇଞ୍ଜେକ୍ସନ ଆକରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମସ୍ତିଷ୍କ ଫୁଲା, ମୁଣ୍ଡବିନ୍ଧା, ମସ୍ତିଷ୍କରେ ରକ୍ତସ୍ରାବ ଏବଂ ପତନ ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ହୋଇପାରେ । ଏହା ଆମିଲଏଡ ବିଟା   ବିରୁଦ୍ଧରେ ନିର୍ଦ୍ଦେଶିତ ଏକ ମୋନୋକ୍ଲୋନାଲ ଆଣ୍ଟିବଡି । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆଡୁକାନୁମାବ ଅନୁମୋଦିତ ହୋଇଥିଲା । ୨୦୨୧ ମସିହାରେ ୟୁରୋପ ଏହାର ଅନୁମୋଦନ ବିରୁଦ୍ଧରେ ଭୋଟ୍ ଦେଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ବାର୍ଷିକ ପ୍ରାୟ ୫୬,୦୦୦ ଡଲାର ଖର୍ଚ୍ଚ ହୁଏ; ଯଦିଓ ସେହି ବର୍ଷ ଡିସେମ୍ବରରେ ସେମାନେ ମୂଲ୍ୟକୁ ୨୮,୨୦୦ ଡଲାରକୁ ହ୍ରାସ କରିଥିଲେ  ଇନ୍ସପେକ୍ଟର ଜେନେରାଲଙ୍କ କାର୍ଯ୍ୟାଳୟ, ଆମେରିକାର ସ୍ୱାସ୍ଥ୍ୟ ଏବଂ ମାନବ ସେବା ବିଭାଗ ଏହାର ଅନୁମୋଦନ ପୂର୍ବରୁ ନିର୍ମାତା ଏବଂ ଏଫଡିଏ   ମଧ୍ୟରେ ପାରସ୍ପରିକ ସମ୍ପର୍କର ଯାଞ୍ଚ କରିବାକୁ କୁହାଯାଇଛି।
ଏହା ଏକ ଲତାଜାତୀୟ ଉଦ୍ଭିଦ। ଦୁର୍ଗନ୍ଧଯୁକ୍ତ କିନ୍ତୁ ଅତି ଉପକାରୀ ଲତାଟିଏ। ପତ୍ରଗୁଡ଼ିକ ଧଳାଙ୍କୁ ପତ୍ରର ଅନୁରୂପ। ପତ୍ରର ଶିରାରେ ଅଳ୍ପ ରକ୍ତବର୍ଣ୍ଣର ତେଜ ଦେଖାଯାଏ। କେଉଁ କେଉଁ ଜାଗାରେ ଏହାର ପତ୍ର ପାଣ୍ଡୁରିଆ ଦିଶିଥାଏ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଏହା କଷାୟ ମିଶ୍ରିତ, ତିକ୍ତରସ, ଉଷ୍ଣବୀର୍ଯ୍ୟ, ସାରକ, ଗୁରୁପାକ, ବଳକାରୀ, କ୍ଷୀରଶୋଧକ, ଭଗ୍ନ ସଂଯୋଜକ, ଶୁକ୍ରବର୍ଧକ, କଫ, ବାତ, ଅର୍ଶ, ଶୋଥ, ପିତ୍ତ, ରିକ୍ତଦୃଷ୍ଟି, ବାତରକ୍ତ, ଅମ୍ଳପିତ୍ତ, କଣ୍ଡୁ, କୁଷ୍ଠ ଓ ବେଦନା ନାଶକ ଅଟେ। ବ୍ୟବହାର ଏହାର ସର୍ବାଙ୍ଗ, ବିଶେଷକରି ଏହାର ପତ୍ରକୁ ଔଷଧିରୂପେ ବ୍ୟବହାର କରାଯାଏ। ଏହାର ପତ୍ରକୁ ବାଟି ପିଆଇଦେଲେ ଗାଈ ଭଲ ଦୁଧ ଦିଏ ବୋଲି କୁହାଯାଏ। ଗ୍ରହଣୀ, ଅତିସାର ଓ ରକ୍ତାତିସାର ଆଦି ରୋଗରେ ଏହାର ପ୍ରୟୋଗ କରାଯାଏ। ଦେହର ଦୁର୍ବଳତା ବିନାଶ କରିବାପାଇଁ, ପିଲାଙ୍କ ପେଟରୁ କୃମି ଦୂର କରିବାପାଇଁ ତଥା ବୟସ୍କ ବ୍ୟକ୍ତିଙ୍କର ବାତ ଦୂର କରିବାପାଇଁ ଏହାର ପ୍ରୟୋଗ କରାଯାଇଥାଏ।
ରାଖାଲ ମହାନ୍ତି  (୨୬ ଜୁନ ୧୯୩୨ - ୧୪ ଅପ୍ରେଲ ୨୦୧୯) ଓଡ଼ିଶାର ଜଣେ ସଙ୍ଗୀତ ନିର୍ଦ୍ଦେଶକ ଓ ଗୁରୁ ଥିଲେ  । ସେ ଆକାଶବାଣୀ, ଦୂରଦର୍ଶନ, ଆଲବମ ଏବଂ ଓଡ଼ିଆ କଥାଚିତ୍ର କ୍ଷେତ୍ରରେ କାର୍ଯ୍ୟକରିଥିଲେ । ଓଡ଼ିଆ ଚଳଚ୍ଚିତ୍ର ଅକ୍ଷିତୃତୀୟା, ତ୍ରିନାଥ ମେଳା, ଶ୍ରୀକୃଷ୍ଣ ରାସଲୀଳା, ଅମର ପ୍ରେମ, ଘର ସଂସାର ଆଦି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ନିମନ୍ତେ ସେ ଜଣାଶୁଣା । ସଙ୍ଗୀତ କ୍ଷେତ୍ରରେ ତାଙ୍କର ଅବଦାନ ନିମନ୍ତେ ସେ ୧୯୭୭ରେ ଗୀତ ଗୋବିନ୍ଦ ସମ୍ମାନ ଓ ୨୦୦୨ରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନରେ ସମ୍ମାନୀତ । ପ୍ରାରମ୍ଭିକ ଜୀବନ ଓ ଶିକ୍ଷା ରାଖାଲ ମହାନ୍ତି, ୧୯୩୨ ମସିହାରେ କେନ୍ଦ୍ରାପଡ଼ା ଜିଲ୍ଲାର ତଟନାଠାରେ ଜନ୍ମଗ୍ରହଣ କରିଥିଲେ । ପିଲାବେଳୁ ସଙ୍ଗୀତ ପ୍ରତି ଆକୃଷ୍ଟ ରାଖାଲ, ୧୯୪୮ମସିହାରେ ମାଟ୍ରିକ ପାସ କଲାପରେ, ନିଜକୁ ସଙ୍ଗୀତରେ ସମ୍ପୁର୍ଣ୍ଣ ଭାବରେ ନିମଜ୍ଜିତ କରିଥିଲେ । ୧୯୭୩ ମସିହାରେ ସେ, ଅଖିଳ ଭାରତୀୟ ଗନ୍ଧର୍ବ ମହାବିଦ୍ୟାଳୟ ମଣ୍ଡଳରୁ ଗାୟନରେ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ସେ ପଣ୍ଡିତ ଭୁବନେଶ୍ୱର ମିଶ୍ର ଓ ବାଳକୃଷ୍ଣ ଦାସଙ୍କ ନିକଟରୁ ସଙ୍ଗୀତ ଶିକ୍ଷା କରିଥିଲେ । ବୃତ୍ତିଗତ ଜୀବନ ସଙ୍ଗୀତ ଶିକ୍ଷାଦାନକୁ ରାଖାଲ ମହାନ୍ତି ନିଜର ପ୍ରମୂଖ ବୃତ୍ତି ରୂପରେ ବାଛି ନେଇଥିଲେ । ୧୯୫୫ରୁ ୧୯୭୩ ମସିହା ପର୍ଯ୍ୟନ୍ତ, ସେ କଟକର କଳା ବିକାଶ କେନ୍ଦ୍ରରେ ସଙ୍ଗୀତ ଶିକ୍ଷାଦାନ କରିଥିଲେ । ଲଘୁ ଓ ଶାସ୍ତ୍ରୀୟ ସଙ୍ଗୀତ ଉଭୟରେ ସେ ନିପୂଣ ଥିଲେ । ସେ ଆକାଶବାଣୀ କଟକ ଓ ଦୂରଦର୍ଶନର ଜଣେ ସ୍ୱୀକୃତିପ୍ରାପ୍ତ ସଙ୍ଗୀତ ନିର୍ଦ୍ଦେଶକ ମଧ୍ୟ ଥିଲେ । ସେ ଓଡ଼ିଶା ନୃତ୍ୟ ସଙ୍ଗୀତ କ୍ଷେତ୍ରରେ ସବୁ ପ୍ରମୂଖ ବ୍ୟକ୍ତିବିଶେଷଙ୍କ ସହ କାମ କରିବାର ସୁଯୋଗ ଲାଭ କରିଛନ୍ତି । ଗୁରୁ କେଳୁଚରଣ ମହାପାତ୍ରଙ୍କ ସହ ତାଙ୍କ ଯୋଡ଼ି ଖୁବ ସଫଳ ହୋଇଥିଲା । ବହୁ ଓଡ଼ିଆ କଥାଚିତ୍ରରେ, ସେ ସଙ୍ଗୀତ ନିର୍ଦ୍ଦେଶନା କରିଛନ୍ତି । ଆକାଶବାଣୀ କଟକରୁ ପ୍ରସାରିତ ତାଙ୍କର କିଛି ଲୋକପ୍ରିୟ କାର୍ଯ୍ୟକ୍ରମ ମଧ୍ୟରେ ଗଣପ୍ରଧାନ ସମ୍ମାନ (୧୯୯୧), ଜୀବନର ସ୍ୱରଲିପି (୧୯୯୨), କରୁଣା କେନ୍ଦ୍ର (୧୯୯୩), ଶାନ୍ତିର ପଥେ (୧୯୯୪) ଆଦି ଅନ୍ୟତମ  । ରାଖାଲ ଭାରତର ବହୁ ସ୍ଥାନ ତଥା ଜର୍ମାନୀ, ଯୁକ୍ତରାଷ୍ଟ୍ର ଆମେରିକା, କାନାଡ଼ା, ଯୁକ୍ତରାଜ୍ୟ, ଫ୍ରାନ୍ସ, ଋଷିଆ, ଯୁଗୋସ୍ଲୋଭିଆ ଓ ବୁଲଗାରିଆ ଆଦି ଦେଶରେ ସଙ୍ଗୀତ ପରିବେଷଣ କରିସାରିଛନ୍ତି ।
ଇଲାଭେନିଲ ମୀନା କନ୍ଦାସାମୀ  (ଜନ୍ମ ୧୯୮୪) ଜଣେ ଭାରତୀୟ କବି, ଗଳ୍ପ ଲେଖକ, ଅନୁବାଦକ ତଥା ତାମିଲନାଡୁ, ଚେନ୍ନାଇର ଜଣେ କାର୍ଯ୍ୟକର୍ତ୍ତା ଅଟନ୍ତି  । ମୀନା ଦୁଇଟି କବିତା ସଂକଳନ, ଟଚ୍  (୨୦୦୬) ଏବଂ ମିସ. ମିଲିଟାନ୍ସୀ  (୨୦୧୦) ପ୍ରକାଶ କରିଥିଲେ  । ୨୦୦୧-୨୦୦୨ ମଧ୍ୟରେ, ସେ ଦଳିତ ମିଡିଆ ନେଟୱାର୍କର ଦ୍ୱି-ମାସିକ ବିକଳ୍ପ ଇଂରାଜୀ ପତ୍ରିକା ଦଳିତ ସଂପାଦନ କରିଥିଲେ । ସେ ଆଇଓ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ଲେଖା କାର୍ଯ୍ୟକ୍ରମରେ ଭାରତର ପ୍ରତିନିଧିତ୍ୱ କରିଥିଲେ । ସେ ଆଉଟଲୁକ ଇଣ୍ଡିଆ ଏବଂ ଦି ହିନ୍ଦୁ ଭଳି ପ୍ଲାଟଫର୍ମ ପାଇଁ ସ୍ତମ୍ଭ ଲେଖିଛନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ସେ ୧୯୮୪ ମସିହାରେ ତାମିଲ ପିତାମାତା ଯିଏ ଉଭୟ ବିଶ୍ୱବିଦ୍ୟାଳୟର ପ୍ରଫେସର ଥିଲେ, ସେମାନଙ୍କ କୋଳରେ ଜନ୍ମଗ୍ରହଣ କରିଥିଲେ । ସେ କବିତା ପ୍ରତି ଆଗ୍ରହ ପ୍ରକାଶ କରିବା ପରେ ମୀନା ନାମ ଗ୍ରହଣ କରିଥିଲେ । ସେ ଚେନ୍ନାଇର ଆନ୍ନା ବିଶ୍ୱବିଦ୍ୟାଳୟରୁ ସାମାଜିକ-ଭାଷା ବିଜ୍ଞାନରେ ଡକ୍ଟରେଟ୍ ଅଫ୍ ଦର୍ଶନ ସମାପ୍ତ କରିଥିଲେ । ସେ ୧୭ ବର୍ଷ ବୟସରେ କବିତା ଲେଖିବା ଆରମ୍ଭ କରିଥିଲେ ଏବଂ ଦଳିତ ଲେଖକ ଏବଂ ନେତାଙ୍କ ପୁସ୍ତକକୁ ଇଂରାଜୀରେ ଅନୁବାଦ କରିବା ଆରମ୍ଭ କରିଥିଲେ । ବୃତ୍ତି ଜଣେ ଲେଖକ ଭାବରେ ମୀନାଙ୍କ ଧ୍ୟାନ ମୁଖ୍ୟତଃ ଜାତି ବିନାଶ, ନାରୀବାଦ ଏବଂ ଭାଷା ପରିଚୟ ଉପରେ ଥିଲା । ସେ କୁହନ୍ତି,  "କବିତା ବୃହତ ସଂରଚନା ମଧ୍ୟରେ ଧରାଯାଏ ନାହିଁ ଯାହା ଆପଣଙ୍କୁ ଏକ ନିର୍ଦ୍ଦିଷ୍ଟ ଅଭ୍ୟାସ ଗ୍ରହଣ କରିବାକୁ ଚାପ ଦେଇଥାଏ ଯେତେବେଳେ ଆପଣ ଆପଣଙ୍କର ଧାରଣାକୁ ଏକାଡେମିକ୍ ଭାଷା ଭାବରେ ଉପସ୍ଥାପନ କରନ୍ତି"  ଏବଂ ଏହିପରି, ଏହାକୁ ସକ୍ରିୟତା ପାଇଁ ବ୍ୟବହାର କରିବାକୁ ପସନ୍ଦ କରନ୍ତି । ତାଙ୍କର ପ୍ରଥମ ସଂଗ୍ରହ ମଧ୍ୟରୁ ଟଚ୍ ଅଗଷ୍ଟ ୨୦୦୬ ମସିହାରେ  "କମଳା ଦାସ" ଙ୍କ ଏକ ଅଗ୍ରଭାଗ ସହିତ ପ୍ରକାଶିତ ହୋଇଥିଲା । ପରବର୍ତ୍ତୀ ବର୍ଷ ମିସ. ମିଲିଟାନ୍ସ ପ୍ରକାଶିତ ହୋଇଥିଲା । ଏହି ପୁସ୍ତକରେ ସେ ହିନ୍ଦୁ ଏବଂ ତାମିଲ ପୁରାଣକୁ ପୁନଃ ବିକ୍ରୟ କରିବା ପାଇଁ ଏକ ଜାତି ବିରୋଧୀ ଏବଂ ନାରୀବାଦୀ ଲେନ୍ସ ଗ୍ରହଣ କରିଛନ୍ତି । ମାସ୍କାରା ଏବଂ ମାଇଁ ଲଭର ସ୍ପିକ୍ସ ଅଫ ରେଫ ପରି ଅନ୍ୟ କାର୍ଯ୍ୟଗୁଡ଼ିକ ତାଙ୍କୁ ସମସ୍ତ ଭାରତ କବିତା ପ୍ରତିଯୋଗିତାରେ ପ୍ରଥମ ପୁରସ୍କାର ଜିତାଇଥିଲା । ଇଂରାଜୀ ଭାଷା ତ୍ରୁଟି ପାଇଁ ଟଚ୍ ସମାଲୋଚିତ ହୋଇଥିଲା, ଯଦିଓ ଏହାର ଚ୍ୟାଲେଞ୍ଜିଂ ଥିମଗୁଡିକ  "ଆକର୍ଷଣୀୟ"  ଭାବରେ ବର୍ଣ୍ଣନା କରାଯାଇଥିଲା । ତାଙ୍କର କାର୍ଯ୍ୟ ପୁରାଣ ଏବଂ ପତ୍ରିକା ଯଥା: ଆନ୍ଥୋଲୋଜି ଅଫ୍ କଣ୍ଟେମ୍ପାର୍ଟାରୀ ଇଣ୍ଡିଆନ୍ କବିତା, ଲିଟିଲ୍ ମାଗାଜିନ୍, କାଭ୍ୟା ଭାରତୀ, ଭାରତୀୟ ସାହିତ୍ୟ, କବିତା ଆନ୍ତର୍ଜାତୀୟ ୱେବ୍, ମ୍ୟୁଜ୍ ଇଣ୍ଡିଆ, ତ୍ରୟମାସିକ ସାହିତ୍ୟ ସମୀକ୍ଷା, ଆଉଟଲୁକ୍, ତେହେଲ୍କା ଏବଂ ଦି ନ୍ୟୁ ଇଣ୍ଡିଆନ୍ ଏକ୍ସପ୍ରେସ‌ରେ ପ୍ରକାଶିତ ହୋଇଛି । ତାଙ୍କୁ ୨୦୦୯ରେ ଆଇୱା ବିଶ୍ୱବିଦ୍ୟାଳୟରେ ଆନ୍ତର୍ଜାତୀୟ ଲେଖା କାର୍ଯ୍ୟକ୍ରମରେ ଭାଗ ନେବାକୁ ନିମନ୍ତ୍ରଣ କରାଯାଇଥିଲା । ସେ ପିଟ୍ସବର୍ଗରେ ଆୟୋଜିତ ଆଶ୍ରୟସ୍ଥଳ ଜାଜ୍ କବିତା କନ୍ସର୍ଟର ୧୪ତମ କବିତା ଆଫ୍ରିକା ଆନ୍ତର୍ଜାତୀୟ ମହୋତ୍ସବ  (୨୦୧୦), ଡର୍ବାନ୍ ଏବଂ ଡିଏସସି ଜୟପୁର ସାହିତ୍ୟ ମହୋତ୍ସବ  (୨୦୧୧)ର ଜଣେ ବିଶିଷ୍ଟ କବି ଥିଲେ  । ଜାନୁୟାରୀ ୨୦୧୩ ରୁ, ସେ ତାଙ୍କର ପ୍ରଥମ ଅଣ-କାଳ୍ପନିକ କାର୍ଯ୍ୟ କାଷ୍ଟ ଏବଂ ସିଟି ଅଫ୍ ନାଇନ୍ ଗେଟ୍ସ ନାମକ ଏକ ପୁସ୍ତକ ଉପରେ କାମ କରିବା ଆରମ୍ଭ କରିଥିଲେ । ପୁରସ୍କାର ପେନ ସେଣ୍ଟର ଜର୍ମାନୀଦ୍ୱାରା ହରମାନ କେଷ୍ଟେନ ପୁରସ୍କାର  ୨୦୨୨  ।
କାଠ ଡିମ୍ବିରି ବା କାକୋଦୁମ୍ବର , କୁଳ  : ବଟ  (ଅର୍ଟିକସି/ ) ଏକ ଗୁଳ୍ମ କିମ୍ବା ଛୋଟ ଗଛ  । ଉଦ୍ଭିଦ ସ୍ୱରୂପ ବର୍ଣ୍ଣନା ଶାଖା: ରୋମଶ, ଦୁଇ ପବ   ମଧ୍ୟ ଭାଗ ଫମ୍ପା ଥାଏ । ପତ୍ର: ଅଭିମୁଖ, ନଟୁଆକାର  (ଆୟତାକାର କିମ୍ବା ଅଭିନଟୁଆକାର), ୪-୯ ଇଞ୍ଚ ଲମ୍ବା,୪ଇଞ୍ଚ ଚଉଡ଼ା, ଉପର ପାର୍ଶ୍ୱରେ ଖଦଡ଼ା ତଳ ଭାଗ ରୋମଶ ପତ୍ରାଧାର: ପାଞ୍ଚ ସିରାଯୁକ୍ତ ହୃଦୟାକାର କିମ୍ବା ଗୋଲାକାର  । ଫଳ: ଗୋଲ, ରୋମଶ, କାଣ୍ଡ ଏବଂ ପତ୍ରହୀନ ଶାଖାଗୁଡ଼ିକ ଉପରେ ମଞ୍ଜରୀସମୂହରେ ପେନ୍ଥା ପେନ୍ଥା ହୋଇ ଲାଗିଥାଏ । ଏହା ପାଚିଲା ପରେ ହଳଦିଆ ରଙ୍ଗର ହୋଇଯାଏ । ଏହା ଶୀଘ୍ର ବଢ଼ିପାରୁଥିବା ଏକ ଗଛ । ୨-୩ବର୍ଷ ମଧ୍ୟରେ ଏହା ଫଳିବା ଆରମ୍ଭ ହୋଇଯାଇ ଥାଏ । ଗ୍ରୀଷ୍ମରୁ ଶରତ ଋତୁ ଯାଏଁ ଫୁଲ ଆସିଥାଏ । ରାସାୟନିକ ସଂଘଟନ ବୃକ୍ଷଛାଲଟାନିନ  , ଗ୍ଳୁକୋଷାଇଡ, ମହମ , ସାପୋନିନ , ଫ୍ଲାଭୋନୋଇଡ଼ , ଟ୍ରାଇଟେର୍ପୀନୋଇଡ  ଆଦି ମହଜୁଦ ଥାଏ । ଉଡ଼ଣଶୀଳ ତୈଳ: ଲିନାଲୁଲ, ଆଲଫା- ଲିନାଲୁଲ, ଲିନାଲୁଲ-ଅକ୍ସ ଇଡ଼୍, ଆଲ୍ଫା-ଟେର୍ପିନିଏଲ ଖଣିଜ ଲବଣ ତତ୍ତ୍ୱ: ପଟାସିଅମ, କ୍ୟାଲସିଅମ, ସୋଡ଼ିଅମ, ଫସଫରସ ,ଲୌହ‍‍ (ଆଇରନ), ଦସ୍ତା (ଜିଙ୍କ), ତମ୍ବା (କପର) ଏବଂ ଆହୁରି ଅନେକ ଭାରତୀୟ ପ୍ରାଦେଶିକ ଭାଷା ନାମାବଳୀ ଅନ୍ୟ ଭାଷାରେ ନାମ ଆଧୁନିକ ଚିକିତ୍ସାବିଜ୍ଞାନ ଗବେଷଣା ଜନିତ ତଥ୍ୟ ଆଧୁନିକ ଚିକିତ୍ସାବିଜ୍ଞାନ ପ୍ରମାଣିତ ତଥ୍ୟ ଅନୁଯାୟୀ ଡିମ୍ବିରି ପତ୍ରରେ ହୃଦୟ ରୋଗ ପ୍ରତିରୋଧି ତତ୍ତ୍ୱ, ମଧୁମେହ ଆରୋଗ୍ୟକାରୀ ତତ୍ତ୍ୱ, ଆମାଶୟ, କ୍ଷୁଦ୍ରାନ୍ତ, ବୃହଦନ୍ତ୍ର ବ୍ରଣ , ବାହ୍ୟ ବ୍ରଣ ଆରୋଗ୍ୟକାରି ତତ୍ତ୍ୱ ରହିଛି ଓ ଏହି ବୃକ୍ଷରୁ ଅନେକ ଉପଯୁକ୍ତ ଚିକିତ୍ସା ଉପଯୁକ୍ତ ରସାୟନ ଆହରଣ କରାଯାଇ ପାରେ  । ଏହି ବୃକ୍ଷ ଛାଲି ଏବଂ ପତ୍ରରେ ଯକୃତ, ପ୍ଳିହା ବିକୃତି ଜନିତ ରୋଗ ଉପଶମକାରି ତତ୍ତ୍ୱ ରହିଥିବାର ପ୍ରମାଣ ପ୍ରତିପାଦିତ ହୋଇସାରିଛି । ଗବେଷଣାଗାର ପରୀକ୍ଷାରୁ ଜଣା ପଡ଼ିଛି ଯେ ଏଥିରେ ପ୍ରାୟତଃ ସମସ୍ତ ପ୍ରକାର ପେଟ କୃମି ସଂକ୍ରମଣକୁ ମାରିବାର କ୍ଷମତା ରହିଛି । ଏହାର ଫଳ, ପତ୍ର, ତ୍ୱକ,ଚେରରେ ପ୍ରଚୁର ଜାରଣବିରୋଧି   ଜୀବନଉଦ୍ଧିପ୍ତକାରୀ  ତତ୍ତ୍ୱ ଭରପୁର ରହିଛି । ଜୀବାଣୁ ବିରୋଧୀ ତତ୍ତ୍ୱ ବାସିଲସ୍ ସବଟିଲିସ୍, ଇ.କୋଲାଇ, ଶିଉଡୋମୋନସ୍ ଏଉରିଜିନୋସା, ଷ୍ଟଫଇଲୋକୋକସ୍ ଅଉରିଅସ୍ ଇତ୍ୟାଦି ଜୀବାଣୁ ବିରୋଧରେ ଏହାର ପତ୍ର ରସାୟନ କାର୍ଯ୍ୟ କରିଥାଏ । ଆୟୁର୍ବେଦ ଶାସ୍ତ୍ର ମତାନୁସାରେ ଗୁଣ ଆୟୁର୍ବେଦ ଶାସ୍ତ୍ର ଅନୁଯାୟୀ ଏହାର ବହୁଳ ପ୍ରୟୋଗ ବର୍ଣ୍ଣନା କରାଯାଇଛି । ଏହାର ଚେର ଛାଲିକୁ ଶ୍ୱିତ୍ର   ଏବଂ ଅନ୍ୟାନ୍ୟ ଚର୍ମରୋଗରେ ବାହ୍ୟ ପ୍ରୟୋଗ କରାଯାଇଥାଏ । ଏହାର ଫଳ କ୍ୱାଥ ଏବଂ ତ୍ୱକ ଚୂର୍ଣ୍ଣ ଅର୍ଶ, ଅନାହ, କାମଳ  ଓ ଅନ୍ୟାନ୍ୟ ଉଦର ରୋଗରେ ପିତ୍ତସାରକ, ରେଚକ ହିସାବରେ ଉପଯୋଗ କରାଯାଇଥାଏ । ରକ୍ତବିକାରରେ ତଥା ଶୋଥ ରୋଗରେ ପକ୍ୱ ଫଳରସ କିମ୍ବା କ୍ୱାଥ ଦିଆଯାଏ । ପ୍ରସୂତୀ ସ୍ତ୍ରୀମାନଙ୍କୁ ସ୍ତନ୍ୟକ୍ଷୀର ବୃଦ୍ଧି ନିମନ୍ତେ ଦିଆଯାଇ ଥାଏ ।
କେଫିନ ସାଇଟ୍ରେଟ  (ଇଂରାଜୀ ଭାଷାରେ , ବିକ୍ରୟ ନାମ କାଫସିଟ) ଏକ ଔଷଧ ଯାହା ଅପକ୍ୱ ଶିଶୁର ଶ୍ୱାସକ୍ରିୟା ଅଭାବ   ଥିଲେ ଦିଆଯାଏ  । ଶିଶୁ ୩୫ ସପ୍ତାହ ପୂର୍ବରୁ ଜନ୍ମ ହୋଇଥିଲେ ବା ୨ କେଜି ଓଜନରୁ କମ ଥଲେ ଓ ଅନ୍ୟାନ୍ୟ ଶ୍ୱାସକ୍ରିୟ ଅଭାବର କାରଣ ନିର୍ଣ୍ଣୟ ପରେ ଏହା ଦିଆଯାଇପାରେ । ଏହା ପାଟିରେ ଦିଆଯାଏ ବା ଶିରା ଇନଫ୍ୟୁଜନ   ଆକାରରେ ଦିଆଯାଏ । କେଫିନ ସାଇଟ୍ରେଟର କେଫିନ ସାଇଟ୍ରେଟରେ ଖୁଏଇବା ସମସ୍ୟା, ଅଧିକ ହୃଦ୍‌ଗତି ହାର, ଅଳ୍ପ ରକ୍ତ ଶର୍କରା, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ ଓ ବୃକ୍‌କ ସମସ୍ୟା   ଦେଖାଯାଇପାରେ । କେଫିନ   ସ୍ତର ପରୀକ୍ଷା କ୍ୱଚିତ ସୁପାରିସ କରାଯାଏ । ଏହା କେଫିନର ସାଇଟ୍ରେଟ   ଲବଣ/ସଲ୍ଟ । ଏହା ଜାନ୍ଥିନ   ଶ୍ରେଣୀର ଏକ ଔଷଧ । ମସ୍ତିଷ୍କରେ   ଥିବା ଶ୍ୱାସକ୍ରିୟା ସେଣ୍ଟରକୁ   ଏହା ଉତ୍ତେଜିତ କରି କାର୍ଯକ୍ଷମ ହୁଏ । ସନ ୧୮୧୯ରେ କେଫିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହାର ଏକ ୧୦ମିଗ୍ରା ଭାଏଲର ମୂଲ୍ୟ ପ୍ରାୟ ୪.୯୦ ପାଉଣ୍ଡ । ଶିରାଭ୍ୟନ୍ତର ଆକାରର ଔଷଧ ପାଟିରେ ଦିଆଯାଇପାରେ ।
ରାମଗଙ୍ଗା ବନ୍ଧ, ଉତ୍ତରାଖଣ୍ଡର ରାମଗଙ୍ଗା ନଦୀର ଏକ ବନ୍ଧ   । ଏହା ଗରବାଳ ଜିଲ୍ଲାରେ ଥିବା ଜିମ କରବେଟ ଜାତୀୟ ପାର୍କ ମଧ୍ୟରେ କାଲାଗଡ଼ର ୩ କିଲୋମିଟର ଉପରେ ରହଛି । ପ୍ରଚ୍ଛଦ ଏହି ବନ୍ଧ ରାମଗଙ୍ଗା ବହୁମୂଖୀ ପ୍ରକଳ୍ପର ଏକ ଅଂଶ । ଏଠାରେ ୧୯୮ କିଲୋୱାଟ ଜଳବିଦ୍ୟୁତ ଉତ୍ପାଦନ କେନ୍ଦ୍ର ଚାଳନା ସହ ୫୭.୫୦ ହେକ୍ଟର ଜମିକୁ ଜଳସେଚନ ସୁବିଧା ଦେଇଥାଏ । ଏହା ରାଜ୍ୟରେ ବନ୍ୟା ନିୟନ୍ତ୍ରଣ ମଧ୍ୟ କରିଥାଏ । ଏହି ବନ୍ଧର ନିର୍ମାଣ ୧୯୬୧ରୁ ଆରମ୍ଭ ହୋଇ ୧୯୭୪ ମସିହାରେ ସମୟତ ହେଇଥିଲା ।
‌ଭୂମିକା ଚାୱଲା‌  (ଜନ୍ମ: ୨୧ ଅଗଷ୍ଟ ୧୯୭୮) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ପୂର୍ବତନ ମଡେଲ  । ୨୦୦୦ ମସିହାରେ ଭୂମିକା ତେଲୁଗୁ ଚଳଚ୍ଚିତ୍ର ‌ଯୁବାକୁଡ଼ୁ‌ ଜରିଆରେ ପ୍ରଥମ ଅଭିନୟ ଆରମ୍ଭ କରିଥିଲେ । ଭୂମିକା ତେଲୁଗୁ ଚଳଚ୍ଚିତ୍ର ବ୍ୟତୀତ ତାମିଲ, ହିନ୍ଦୀ, ମାଲାୟଲମ୍, କନ୍ନଡ଼, ଭୋଜପୁରୀ ଏବଂ ପଞ୍ଜାବୀ ଭାଷାର ଚଳଚ୍ଚିତ୍ରରେ ଅଭିନୟ କରିଛନ୍ତି । ଭୂମିକାଙ୍କ ଅଭିନୀତ ସଫଳତମ ଚଳଚ୍ଚିତ୍ରଗୁଡ଼ିକ ହେଲା: ଖୁସି  (ତେଲୁଗୁ), ଓକ୍କୁଡ଼ୁ, ତେରେ ନାମ୍, ମିସ୍ସାମ୍ମା, ଗାନ୍ଧୀ- ମାଇଁ ଫାଦର, ବୁଡ୍ଦି ଏବଂ ଅନସୁୟା  । ପ୍ରାରମ୍ଭିକ ଜୀବନ ଏବଂ ପରିବାର ଭୂମିକା ୨୧ ଅଗଷ୍ଟ ୧୯୭୮ରେ ନୂଆ ଦୀଲ୍ଲିରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ଭୂମିକା ତାଙ୍କର ବିଦ୍ୟାଳୟ ଶିକ୍ଷା ନୂଆ ଦିଲ୍ଲୀରୁ ଶେଷ କରିଥିଲେ । ତାଙ୍କର ପିତା ଜଣେ ସେନା ଅଧିକାରୀ ଥିଲେ । ଭୂମିକାଙ୍କର ଗୋଟିଏ ବଡ଼ ଭାଇ ଗୋଟିଏ ବଡ଼ ଭଉଣୀ ଅଛନ୍ତି । ଭୂମିକା ୧୯୯୭ରେ ମୁମ୍ବାଇ ଯାଇଥିଲେ ଏବଂ ସେଠରେ କିଛି ବିଜ୍ଞାପନ ସ‌ହ କିଛି ଆଲବମ୍ ଗୀତରେ ଅଭିନୟ କରିଥିଲେ । ସେ ଜୀ ଟିଭିରେ ପ୍ରସାରିତ କାର୍ଯ୍ୟକ୍ରମ ‌ହିପ୍ ହିପ୍ ହୁରେ‌ରେ ଭୂମିକାରେ ଅଭିନୟ କରିଥିଲେ । ଭୂମିକା ୨୦୦୭ରେ ତାଙ୍କର ଦୀର୍ଘଦିନର ପୁରୁଷ ବନ୍ଧୁ ଭରତ ଠାକୁରଙ୍କୁ ୨୧ ଅକ୍ଟୋବର ୨୦୦୭ରେ ନାସିକ୍‌ର ଏକ ଗୁରୁଦ୍ୱାରରେ ବିବାହ କରିଥିଲେ । ଭରତ ଜଣେ ଯୋଗ ପ୍ରଶିକ୍ଷକ । ଭୂମିକା ଭରତଙ୍କର ଯୋଗ ପ୍ରଶିକ୍ଷଣ କେନ୍ଦ୍ରକୁ ନିୟମିତ ଭାବରେ ଯୋଗ ଶିକ୍ଷା ପାଇଁ ଯାଉଥିଲେ ଏବଂ ସେଠାରେ ଉଭୟଙ୍କ ମଧ୍ୟରେ ସମ୍ପର୍କ ଗଢ଼ି ଉଠିଥିଲା ଏବଂ ବିବାହ ପୂର୍ବରୁ ୪ବର୍ଷର ସମ୍ପର୍କ ଥିଲା । ଦୁଇ ଦମ୍ପତିଙ୍କର ୨୦୧୪ ଫେବୃଆରୀରେ ଏକ ପୁତ୍ର ସନ୍ତାନ ଜନ୍ମ ହୋଇଥିଲା । ଅଭିନୟ ଜୀବନ ୧୯୯୭ରେ ମୁମ୍ବାଇ ଆସିବା ପରେ ଭୂମିକାଙ୍କୁ ୨୦୦୦ ମସିହାରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଭୂମିକାଙ୍କ ପ୍ରଥମ ତେଲୁଗୁ ଚଳଚ୍ଚିତ୍ର ଥିଲା ‌ଯୁବାକୁଡ଼ୁ‌ । ଏହା ପରେ ସେ ଅଭିନେତା ପବନ କଲ୍ୟାଣଙ୍କ ସ‌ହ ୨୦୦୧ରେ ଭୂମିକା ‌ଖୁସି‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଉତ୍ତମ ବ୍ୟବସାୟ କରିବା ସ‌ହ ଭୂମିକା ଦକ୍ଷିଣ ଭାରତୀୟ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଏହି ଚଳଚ୍ଚିତ୍ରଟି ହିନ୍ଦୀ ଭାଷାରେ ପୁନଃନିର୍ମାଣ ହୋଇଥିଲା । ଭୂମିକାଙ୍କ ଅଭିନୀତ କିଛି ସଫଳ ତେଲୁଗୁ ଚଳଚ୍ଚିତ୍ର ଗୁଡ଼ିକ ହେଲା: ମହେଶ ବାବୁଙ୍କ ସ‌ହ ଓକ୍କୁଡ଼ୁ, ଜୁନିଅର ଏନ୍.ଟି.ଆର୍‌ଙ୍କ ସ‌‌ହ ସିମାଦ୍ରୀ । ଏହି ଚଳଚ୍ଚିତ୍ର ଦୁଇଟି ସେହି ବର୍ଷର ସର୍ବାଧିକ ଆୟକାରୀ ତେଲୁଗୁ ଚଳଚ୍ଚିତ୍ର ଥିଲା । ତେଲୁଗୁ ଚଳଚ୍ଚିତ୍ର ସ‌ହ ଭୂମିକ ମଧ୍ୟ ତାମିଲ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନେତା ବିଜୟଙ୍କ ସ‌ହ ଭୂମିକା ବଦ୍ରୀ ଏବଂ ରୋଜା କୂଟମ୍ ଭଳି ତାମିଲ ଚଳଚ୍ଚିତ୍ରରେ ଅଭିନୟ କରିଥିଲେ । ସଫଳ ତେଲୁଗୁ ଚଳଚ୍ଚିତ୍ର ପରେ ଭୂମିକା ୨୦୦୩ରେ ଅଭିନେତା ସଲମାନ ଖାଁଙ୍କ ସ‌ହ ତେରେ ନାମ୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ଭୂମିକା ଫିଲ୍ମ‌ଫେୟାରର ଶ୍ରେଷ୍ଠ ଅଭିନେତ୍ରୀ ପାଇଁ ମନୋନୀତ ହୋଇଥିଲେ ଏବଂ ଜୀ ସିନେ ଆୱାର୍ଡ଼ସ୍‌ରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ । ଭୂମିକା ତେଲୁଗୁ, ତାମିଲ ଏବଂ ହିନ୍ଦୀ ବ୍ୟତୀତ ପଞ୍ଜାବୀ, ମାଲାୟଲମ୍, କନ୍ନଡ଼ ଏବଂ ଭୋଜପୁରୀ ଚଳଚ୍ଚିତ୍ରରେ ଅଭିନୟ କରିଥିଲେ ।
ଜବଲପୁର ଜଙ୍କସନ  ( : ),ଭାରତୀୟ ରାଜ୍ୟ ମଧ୍ୟ ପ୍ରଦେଶର ଏକ ମୁଖ୍ୟ ରେଳ ଷ୍ଟେସନ  । ଏହା ରାଜ୍ୟର ଏକ ବଡ ସହର ଜବଲପୁର ମେଟ୍ରୋ ଅଞ୍ଚଳରେ ରହିଛି। ଏହି ସହରରେ ପଶ୍ଚିମ କେନ୍ଦ୍ର ରେଳବାଇ ଡିଭିଜନର ମୁଖ୍ୟ ଦପ୍ତର ରହିଛି। ହଉଦା -ଇଲାହାବାଦ-ମୁମ୍ବାଇ ଲାଇନରେ ଏହି ଷ୍ଟେସନଥିବା ସହ ଜବଲପୁର - ନାଗପୁର ଲାଇନ ମଧ୍ୟ ରହିଛି । ଜବଲପୁର -ନାଗପୁର ଲାଇନ ନେରୋ ଗଜ ଥିଲା । ତାହାକୁ ବ୍ରଡ ଗଜରେ ପରିଣତ କରାଯାଉଛି । ସମସ୍ତ ସୁବିଧା ଥିବା ଏହି ଷ୍ଟେସନ ଭରତର ଏକ ବ୍ୟସ୍ତତମ ରେଳ ଷ୍ଟେସନ । ଜବଲପୁର ମେଟ୍ରୋ ଅଞ୍ଚଳର ଅନନ୍ୟ ଷ୍ଟେସନ ସମୂହ ଜବଲପୁର ଜଙ୍କସନ ଓ ମଦନ ମୋହନ ବଡ ଷ୍ଟେସନ ସହ ଏହି ସବୁ ଷ୍ଟେସନ ମେଟ୍ରୋ ଅଞ୍ଚଳରେ ରହିଛି ।
ରେଟିନାଲ ଅଧକପାଳି ରୋଗରେ ମୁଣ୍ଡବିନ୍ଧା, ଗୋଟିଏ ଆଖିର ଦୃଷ୍ଟି ଶକ୍ତି ସମସ୍ୟା ଏବଂ ପରବର୍ତ୍ତୀ ସମୟରେ ଅଧକପାଳି ମୁଣ୍ଡବିନ୍ଧା ହୁଏ  ଦୃଷ୍ଟି ସମସ୍ୟାରେ ସମ୍ପୂର୍ଣ୍ଣ ହାନୀଠାରୁ ଆରମ୍ଭ କରି ଅସ୍ପଷ୍ଟ ଦୃଷ୍ଟି, ଧପ୍ ଧପ୍ ଆଲୋକ ଦେଖାଯିବା ଓ ସ୍କୋଟୋମା ଇତ୍ୟାଦି ସମସ୍ୟା ଏକ ଘଣ୍ଟାରୁ କମ୍ ସମୟ ମଧ୍ୟରେ ରହେ  ଅଧିକାଂଶ ଲୋକ ଦୃଷ୍ଟି ସମସ୍ୟ ସହିତ ସମାନ ପାର୍ଶ୍ୱରେ ମୁଣ୍ଡବିନ୍ଧା ଅନୁଭବ କରନ୍ତି  ଜଟିଳତା ସ୍ଥାୟୀ ଅନ୍ତର୍ଭୁକ୍ତ କରିପାରେ ଦର୍ଶନ ନଷ୍ଟ । ପ୍ରଭାବିତ ଲୋକମାନଙ୍କ ମଧ୍ୟରୁ ଅର୍ଦ୍ଧେକଙ୍କର ଅଧକପାଳିର ପାରିବାରିକ ଇତିହାସ ଏବଂ ଏକ ତୃତୀୟାଂଶ ଅଧକପାଳିର ବ୍ୟକ୍ତିଗତ ଇତିହାସ ଥାଏ  ଏହି ଭଳି ଏକ ଘଟଣା ପାଇଁ ବିପଦ କାରଣଗୁଡ଼ିକ ମଧ୍ୟରେ ଚାପ, ଧୂମପାନ, ଉଚ୍ଚ ରକ୍ତଚାପ, ଜନ୍ମ ନିୟନ୍ତ୍ରଣ ବଟିକା, ବ୍ୟାୟାମ, ଉଚ୍ଚତା, ନିର୍ଜଳନ ଏବଂ ନିମ୍ନ ରକ୍ତ ଶର୍କରା ଅନ୍ତର୍ଭୁକ୍ତ ହୋଇପାରେ  ଏହି ରୋଗର କାର୍ଯ୍ୟଶୈଳୀ ଅସ୍ପଷ୍ଟ ଅଟେ; ଆଖିକୁ ରକ୍ତ ସଞ୍ଚାଳନ କରୁଥିବା ନଳୀଗୁଡ଼ିକ ସଙ୍କୁଚିତ ହେବା ଏବଂ ରେଟିନାର ନିଉରନଗୁଡିକର ଦୁର୍ବଳ ହେବା ଭଳି ଲାଗେ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ କରାଯାଏ । ପ୍ରଭା ସ‌ହିତ ଅଧକପାଳି ଏହାଠାରୁ ଭିନ୍ନ ହୋଇଥାଏ ଓ ତାହା ଉଭୟ ଆଖିରେ ଦେଖାଯାଏ  ଏହାର ଚିକିତ୍ସାରେ ବିପଦ କାରକ ଗୁଡ଼ିକୁ ଏଡ଼ାଇବା ଆବଶ୍ୟକ ହୋଇଥାଏ  ଏହା ପର୍ଯ୍ୟାପ୍ତ ନହେଲେ ଆସ୍ପିରିନ୍ କିମ୍ବା ନିଫେଡିପିନ ଭଳି କ୍ୟାଲସିଅମ ଚ୍ୟାନେଲ ବ୍ଲକର ବ୍ୟବହାର କରାଯାଇପାରେ  ଏହି ରୋଗର ଟ୍ରିପ୍ଟାନ, ଡାଇହାଇଡ୍ରୋଏର୍ଗୋଟାମିନ ଓ ବିଟାବ୍ଲକର ଭଳି ଔଷଧ ନ ଦେବା ଉଚିତ୍  ରେଟିନାଲ ଅଧକପାଳି ଏକ ବିରଳ ରୋଗ ଅଟେ। ଏହା ୭ ବର୍ଷ ବୟସରୁ ଆରମ୍ଭ ହୋଇପାରେ କିନ୍ତୁ ଅଧିକାଂଶ ଲୋକ ପ୍ରଥମେ 20 ଦଶକରେ ପ୍ରଭାବିତ ହୁଅନ୍ତି  ଏହା ମହିଳାମାନଙ୍କଠାରେ ଅଧିକ ଦେଖାଯାଏ  ଏହି ଅବସ୍ଥା ପ୍ରଥମେ ଗାଲେଜୋସ୍କି ୧୮୮୨ ମସିହାରେ ବର୍ଣ୍ଣନା କରିଥିଲେ
ଛେନା ମାଣ୍ଡୁଆ ଜଗନ୍ନାଥଙ୍କ ପାଖରେ ଲାଗୁଥିବା ଏକ ଶୁଖିଲା ଭୋଗ  (ନୈବେଦ୍ୟ), ଯାହାକି ଛପନ ଭୋଗରୁ ଅନ୍ୟତମ  ।
ବେଣୁଧର ନାଏକ  (୧୧ ଜାନୁଆରୀ ୧୯୩୬ - ୨୦ ଫେବୃଆରୀ ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବେଣୁଧର ୧୯୩୬ ମସିହାର ଜାନୁଆରୀ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାଣକୃଷ୍ଣ ନାଏକ ଓ ପତ୍ନୀଙ୍କ ନାମ ସାବିତ୍ରୀ ଦେବୀ । ରାଜନୈତିକ ଜୀବନ ବେଣୁଧର ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବେଣୁଧର ୧୯୯୪ ମସିହାର ଫେବୃଆରୀ ୨୦ ତାରିଖରେ ୫୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୮ ନଭେମ୍ବର ବର୍ଷର ୩୧୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୧୩ତମ  । ବର୍ଷ ଶେଷ ହେବା ପାଇଁ ଆଉ ୫୩ ଦିନ ବାକି ଅଛି ।
ଏକ ଭାରତୀୟ କ୍ରିକେଟ ଦଳ ୧୯୩୨ ମସିହାରେ  "  ' ଟିମ ନାମରେ ଇଂଲଣ୍ଡ ଗସ୍ତ କରିଥିଲେ । ଏହା ଭାରତୀୟ ଦଳର ଦ୍ୱିତୀୟ ଇଂଲଣ୍ଡ ଗସ୍ତ ଥିଲା । ପ୍ରଥମଟି ୧୯୧୧ରେ ହେଇଥିଲା । ଏହି ଗସ୍ତ କାଳରେ ଏକ ମାତ୍ର ଟେଷ୍ଟ ଲର୍ଡ୍ସ ପଡିଆରେ ଖେଲାଯାଇଥିଲା । ଏହା ଭାରତର ସର୍ବପ୍ରଥମ ଟେଷ୍ଟ ମେଚ । ଇଂଲଣ୍ଡ ଦଳ ପ୍ରଥମ ପାରିରେ ୨୫୯ ଓ ଦ୍ୱିତୀୟ ପାରିରେ ୨୭୫/୮ କରି ଭାରତକୁ ୧୮୯ ୦ ୧୮୭ରେ ଆଉଟ କରିବା ଫଳରେ ୧୫୮ ରଣରେ ବିଜୟୀ ହେଇଥିଲା । ଏହି ଗସ୍ତ କାଳରେ ଭାରତୀୟ ଦଳ ସମୁଦାୟ ୩୬ଟି ମେଚ ଖେଳିଥିଲେ । ପୋରବନ୍ଦରର ମହାରାଜାଙ୍କ ଅଧିନାୟକତ୍ୱରେ ଭାରତୀୟ ଦଳ ୯ଟି ପ୍ରଥମ ଶ୍ରେଣୀ ମେଚ ଜିତିବା ସହ ୯ଟି ଡ୍ର ରଖିଥିଲେ ଓ ୮ଟି ହାରିଯାଇଥିଲେ । ଏହି ଦଳରେ ଡାହାଣ ହାତ ବେତସମେନ   ନାଇଡୁ ଉତ୍ତମ ଖେଳ ପ୍ରଦର୍ଶନ କରି ପ୍ରଥମ ଶ୍ରେଣୀ ମେଚ ଗୁଡିକରେ ୧,୬୧୮ ରଣ କରିଥିଲେ । ୧୯୩୩ ବିସଡେନ କ୍ରିକେଟଦ୍ୱାରା ତାଙ୍କୁ ୫ ଜଣ  "କ୍ରିକେଟର ଓଫ ଥି ଇୟର"  ଭାବେ ସମ୍ମାନିତ କରାଯାଇଥିଲା । ଏହି ଦଳରେ ଦ୍ରୁତ ବୋଲର ଆମର ସିଂହ ୧୧୧ ଟି ପ୍ରଥମ ଶ୍ରେଣୀ ୱିକେଟ ନେଇ ଥିଲେ ଏବଙ୍ଗ ତାଙ୍କ ସାଥି ବ୍ଲଡ଼ ମହମ୍ମଦ ନିସାର ୭୧ଟି ୱିକେଟ ନେଇଥିଲେ ।
ଗୋପାଇପାଳି , .ଭାରତର ଓଡ଼ିଶା ରାଜ୍ୟର ବରଗଡ ଜିଲ୍ଲାର ବରପାଲି ବ୍ଲକ ନିକଟସ୍ଥ ଏକ ବଡ଼ ଗ୍ରାମ । ଅବସ୍ଥିତି , . 19 299 . , . 178 . , . ଜନ ଆବାଦି ୨୦୧୧ ଜନଗଣନା ଅନୁସାରେ ଗୋପାଇପାଳିର ୩୭୭ଟି ପରିବାରରେ ୧୩୨୨ ଜଣ ଥିଲେ । . ଏଠୀ ମଧ୍ୟରୁ ପୁରୁଷ ସଂଖ୍ୟା ୭୨୨ ଥିଲାବେଳେ ମହିଳା ସଂଖ୍ୟା ୬୭୩ ଥିଲା । ୬ ବର୍ଷ ଯାଏ ଶିଶୁ ସଂଖ୍ୟା ୧୪୫ ଥିଲା । ହାରାହାରି ଲିଙ୍ଗନୁପାତ ୧୦୦୦:୯୩୨ , ଯାହା ଓଡ଼ିଶା ହାର ଠୁ କମ । ସାକ୍ଷ୍ୟରତା ଗୋପାଇପାଳି ଫ୍ରାମର ସାକ୍ଷ୍ୟରତା ହାର ୭୧.୨୮% ଥିଲା । ଏହା ଓଡ଼ିଶା ହାର ଠୁ ସାମାନ୍ଯ କମ । ପୁରୁଷ ସାକ୍ଷ୍ୟରତା ୮୦.୯୫ %ଥିବା ବେଳେ ମହିଳା ସାକ୍ଷ୍ୟରତା ୬୦.୭୭% ଧର୍ମ ଗ୍ରାମର ସମସ୍ତ ଅଧିବାସୀ ହିନ୍ଦୁ ସଂପ୍ରଦାଯର ଥିଲେ । ପ୍ରଶାସନ ଗୋପାଇପାଳି ଗ୍ରାମ ଗୋପାଇପାଳି ପଞ୍ଚାଯତ ଅଧୀନରେ ରହେ । . ପଞ୍ଚାଯତ ସମିତି ନିୟମ ଅନୁସାରେ ଗ୍ରାମବାସୀଙ୍କଦ୍ୱାରା ସରପଞ୍ଚ ନିର୍ବାଚିତ ହୁଅନ୍ତି ଓ ଗ୍ରାମଟି ବରପାଲି ପଞ୍ଚାଯତ ସମିତି ତଥା ବରଗଡ ଜିଲ୍ଲା ପରିଷଦ ଅଧୀନରେ ଶାସିତ ହୁଏ । ୫ଟି ୱାର୍ଡରେ ଭିଭକ୍ତ ହେଇଥିବା ଗ୍ରାମରେ ପ୍ରତି ୱାର୍ଡରେ ଜଣେ ଲେଖା ୱାର୍ଡ ମେମ୍ବର ଥାଆନ୍ତି । ସେମାନେ ଗ୍ରାମ ପଞ୍ଚାଯତକୁ ପ୍ରତିନିଧିତ୍ୱ କରନ୍ତି । ଉପଲବ୍ଧ ସୁବିଧା ସବୁ ଗ୍ରାମରେ ଗ୍ରାମ ପଞ୍ଚାଯତ ଅଫିସ ରହିଛି । , ଗ୍ରାମରେ ଏକ ପ୍ରାଇମେରୀ ସ୍କୁଲ ସହ ଏକ ହାଇ ସ୍କୁଲ ମଧ୍ୟ ରହିଛି । ଗ୍ରାମରେ ଜୁନକମାନଙ୍କ ପାଇଁ ଏକ କ୍ଲବ ଓ ଗ୍ରାମ ପୋସ୍ତ ଅଫିସ ମଧ୍ୟ ରହିଛି । ପୋସ୍ତ ଅଫିସର ପିନ ୭୬୮୦୨୯ । ଯୋଗାଯୋଗ ଗୋପାଇପାଳିର ନିକଟତମ ରେଳ ଷ୍ଟେସନ ହେଲା ବରପାଲି । ଏହା ଗ୍ରାମରୁ ୩ କିଲୋମିଟର ଦୁରବର୍ତୀ । ବରଗଡ , ସମ୍ବଲପୁର ଓ ଦୁଙ୍ଗୁରିପାଳି , ଏହାର ନିକଟବରତି ଷ୍ଟେସନ ସବୁ । ବରପାଲି ସୋହେଲା ରାଜ୍ୟ ପଥଦ୍ୱାରା ଏହି ଗ୍ରାମ ସଂଯୁକ୍ତ । ଯାନୀ ଯାତ୍ରା ପଶ୍ଚିମ ଓଡ଼ିଶାର ପର୍ବ ନୂଆଖାଇ , ଦୁର୍ଗାପୂଜା ଆଦି ଏହି ଗ୍ରାମରେ ପାରମ୍ପରିକ ରୀତି ଭାବରେ ପାଳିତ ହୁଏ। ଭଗବାନ ଶିବ ଓ ପାର୍ବତୀଙ୍କ ବିବାହ ପାଇଁ ହାଉଥିବା ଶୀତଳଷଷ୍ଠୀ ଯାତ୍ରା ମଧ୍ୟ ସ୍ୱତନ୍ତ୍ର ଭାବେ ଏହି ଗ୍ରାମରେ ହୁଏ । ପ୍ରତିବର୍ଷ ବସନ୍ତ ଋତୁରେ ଗ୍ରାମରେ ନାମ ଶଙ୍କିର୍ତନ ମଧ୍ୟ ହେଇଥାଏ। ଆର୍ଥିକ ସ୍ଥିତି ମୁଖ୍ୟତ କୃଷି ଉପରେ ନିର୍ଭର କରୁଥିବା ଏହି ଗ୍ରାମରେ ସାଂପ୍ରତିକ କୁଟୀର ଶିଳ୍ପଗୁଡ଼ିକ ମଧ୍ୟ ଆରମ୍ଭ ହୋଇଛି । ଖରିଫ ଋତୁରେ ମୁଖ୍ଯତଃ ଧାନ ଚାଷ ହୁଏ । ଜଳସେଚନର ସୁବିଧା ନ ଥିବା ହେତୁ ରବି ଋତୁରେ କିଛି ପରିମାଣରେ ଚୀନା ବାଦାମ , ଡାଲି ଜାତୀୟ ଚାଷ ହାଉଥିଲେ ମଧ୍ୟ ତାହା ବ୍ୟାପକ ଭାବେ ହେଇପାରେ ନାହିଁ । ତେବେ ଗ୍ରାମରେ ଥିବା ୨ଟି ବନ୍ଧ  ( ପୁଷ୍କରିଣୀ) ବ୍ୟତୀତ ବୋର ୱେଲଦ୍ୱାରା ଉଠା ଜଳସେଚନ ମଧ୍ୟ ହୁଏ  । ଏହାଦ୍ୱାରା ଆଖୁ ଚାଷ ମଧ୍ୟ ଜନପ୍ରିୟ ହେଇ ଆସୁଛି । ଇଟା ଭାଟି , ଧାନ ବାହାର କରିବା ଜନ୍ତ୍ର ତିଆରି ମଧ୍ୟ ଗ୍ରାମରେ ଗଢ଼ି ଉଠୁଛି ।
ମୁଖ୍ୟ ପାତ୍ର ପୂର୍ବତଟ ରେଳ ଭାରତର ୧୬ଟି ରେଳ ଜୋନ ମଧ୍ୟରୁ ଗୋଟିଏ । ଏହି ରେଳ ସେବା ଅପ୍ରେଲ ୦୧, ୨୦୦୩ ମସିହାରେ କାର୍ଯ୍ୟକ୍ଷମ ହେଲା । ଭୌଗଳିକ ତିଥି ଅନୁସାରେ ଭାରତର ୩ଟି ରାଜ୍ୟର ରେଳପଥ ଏହାର ଅନ୍ତର୍ଭୁକ୍ତ । ଓଡ଼ିଶାରେ ଏହା ସର୍ବବୃହତ୍ତ ସେବା ପ୍ରଦାନ କରି ଆସୁଅଛି ଓ ଆନ୍ଧ୍ର ପ୍ରଦେଶର ଶ୍ରୀକାକୁଲମ, ବିଜୟନଗରମ , ବିଶାଖାପାଟଣା , ଉତ୍ତର ଭାଗରେ ଥିବା ଜିଲ୍ଲାସମୂହ ଏବଂ ଛତିଶଗଡର ବସ୍ତାର, ଦନ୍ତେବାଡା ଜିଲ୍ଲା ମଧ୍ୟ ଏହି ବିଭାଗରେ ଆସିଥାଏ । ପୂର୍ବତଟ ରେଳର ପ୍ରଶାସନିକ କେନ୍ଦ୍ର ଭୁବନେଶ୍ୱରଠାରେ ଅବସ୍ଥିତ । ପୂର୍ବତଟ ରେଳରେ ୩ଟି ବିଭାଗ ଅଛି , ସେଗୁଡିକ ହେଲା: ସମ୍ବଲପୁରବିଭାଗ ଖୋର୍ଦ୍ଧା ରୋଡ ବିଭାଗ ୱାଲଟିୟର ବିଭାଗ ଇତିହାସ ବର୍ତ୍ତମାନର ପୁର୍ବତଟ ରେଳଟି ପୁରାତନ ପୁର୍ବତଟ ରେଳର ପୁନରୁଦ୍ଧାର ଅଟେ, ଯାହାକି ନଭେମ୍ବର ୦୧, ୧୮୮୬ରେ ଆରମ୍ଭ ହେଇଥିଲା । ବଙ୍ଗ ଏବଂ ନାଗପୁର ରେଳ ଅଗଷ୍ଟ ୦୧,୧୯୫୫ରେ ପୁର୍ବ ରେଳରୁ ଅଲଗା ହୋଇ ନୂତନ ଦକ୍ଷିଣ ପୁର୍ବ ରେଳ ଗଠନ କରିଥିଲେ । ଅକ୍ଟୋବର ୧୯୬୨ରେ ୱାଲଟିୟର ବିଭାଗଟି ଏହାର ଅଧିନରେ ଆସିଲା । ପୁର୍ବତଟ ରେଳ ୭ଟି ରେଳ ଜୋନରେ ଆସେ ଯାହାକୁ ପ୍ରଧାନମନ୍ତ୍ରୀ ଏଚ.ଡି. ଦେବଗୌଡ଼ା ୮ ଅଗଷ୍ଟ ୧୯୯୬ରେ ଉଦଘାଟନ କରିଥିଲେ । ସେହି ସମୟରେ କେବଳ ଖୋର୍ଦ୍ଧା ରୋଡ଼ ବିଭାଗଟି ଏହା ସହ ସଂପୃକ୍ତ ଥିଲା ଏବଂ ଅପ୍ରେଲ ୦୧, ୨୦୦୩ ମସିହାରେ ସମ୍ପୁର୍ଣ କାର୍ଯ୍ୟକ୍ଷମ ହେଲା । ଏହି ରେଳ ସେବା ମୂଳତଃ ଦକ୍ଷିଣ-ପୁର୍ବ ରେଳରୁ ଆସିଅଛି । ବନ୍ଦୋବସ୍ତ ପୂର୍ବତଟ ରେଳବାଇ ୪୬୦୦ କି.ମି ରେଳ ଧାରଣା ବିଶିଷ୍ଟ ଅଟେ । ଏହା ୪୨,୬୧୨ କି.ମି ରାସ୍ତା ଏବଂ ୨,୨୦୦ କି.ମି ବିଦ୍ୟୁତଶକ୍ତି ଯୁକ୍ତ ରେଳ ଧାରଣା ପର୍ଯ୍ୟନ୍ତ ବିସ୍ତାର ଲାଭ କରିଅଛି । ଏହା ପ୍ରାୟ ୪୪,୦୦୦ ଲୋକଙ୍କୁ ନିଯୁକ୍ତି ଦେଇଅଛି। ଏହି ରେଳବାଇରେ ୧୮୪ଟି ରେଳଘର ରହିଛି ।
ଖରିଆ ଭାଷା ( : )ପୂର୍ବ ଭାରତର ମୁଣ୍ଡା ଜନଜାତିର ଲୋକ ବ୍ୟବହାର କରୁଥିବା ଏକ ଭାଷା  । ଶ୍ରେଣୀବିଭାଗ ଖରିଆ ଭାଷା ମୁଣ୍ଡା ଭାଷା ପରିବାରର ଖରିଆ- ଜୁଆଙ୍ଗ ଶାଖା । ଏହା ଜୁଆଙ୍ଗ ଭାଷା ସହ ଅନେକ ସମାଞ୍ଜସ୍ୟ ରଖିଥାଏ । ତେବେ ଖରିଆ ଓ ଜୁଆଙ୍ଗ ଦୁଇଟି ଭିନ୍ନ ପ୍ରକାର ଭେଦ । ମୁଣ୍ଡା ଭାଷା ସମୂହ ପରିବାରରେ ଖରିଆ ଓ ଜୁଆଙ୍ଗକୁ ଏକ ଉପଶ୍ରେଣୀ ଭାବରେ ରଖାଯାଇଥାଏ । ତେବେ ଅତି ପ୍ରାଚୀନ ଶ୍ରେଣୀବିଭାଗରେ ଏହାକୁ କେନ୍ଦ୍ରୀୟ ମୁଣ୍ଡା ଭାଷାର ଏକ ସ୍ୱାଧୀନ ପ୍ରଜାତି ଭାଷା ବୋଲି କୁହାଯାଇଥାଏ । ଖରିଆ ଭାଷାର ମୁଣ୍ଡରୀ, କୁରୁଖ, ହିନ୍ଦୀ ଓ ଓଡ଼ିଆ ଭାଷା ସହ ସମ୍ପର୍କ ରହିଥାଏ ।
ହାଇପରକାଲେମିକ ପର୍ଯ୍ୟାୟ ପକ୍ଷାଘାତ  (ଇଂରାଜୀ ଭାଷାରେ / ) ହେଉଛି ଏକ ଜେନେଟିକ ରୋଗ ଯେଉଁଥିରେ ମାଂସପେଶୀ ଦୁର୍ବଳତା ଏବଂ ଉଚ୍ଚ ରକ୍ତ ପୋଟାସିୟମ୍ ସ୍ତର ହୋଇଥାଏ  । ଗୋଟିଏ ପର୍ଯ୍ୟାୟ ସାଧାରଣତ ୧୫ରୁ ୬୦ ମିନିଟ୍ ପର୍ଯ୍ୟନ୍ତ ରହିଥାଏ । ବିଭିନ୍ନ ପର୍ଯ୍ୟାୟ ମଧ୍ୟରେ ସାମାନ୍ୟ କଠିନତା   ରହିପାରେ । ଜଟିଳତା ମଧ୍ୟରେ ଦୁର୍ବଳତାକୁ ଅନ୍ତର୍ଭୁକ୍ତ କରିପାରେ । ବ୍ୟାୟାମ, ପୋଟାସିୟମ୍ ସମୃଦ୍ଧ ଖାଦ୍ୟ ଯେପରିକି ଆଳୁ, ଗର୍ଭଧାରଣ, ଅତ୍ୟଧିକ ତାପମାତ୍ରା, ଚାପ ଏବଂ ମଦ୍ୟପାନ ଦ୍ୱାରା ଆକ୍ରମଣ ଟ୍ରିଗର ହୋଇପାରେ । ଅଧିକାଂଶ ମାମଲା ଏସସିଏନ୪ଏ  ( 4 ) ଜିନର ପରିବର୍ତ୍ତନ ହେତୁ ଘଟିଥାଏ ଯାହା ସୋଡିୟମ୍ ଚ୍ୟାନେଲ୍ କାର୍ଯ୍ୟକ୍ରମରେ ଜଡ଼ିତ ଥାଏ  । ଅଟୋସୋମାଲ ପ୍ରାଧାନ୍ୟ ପ୍ରଣାଳୀରେ ଏହା ଉତ୍ତରାଧିକାରୀ ସୂତ୍ରରେ କାମକରେ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ଲକ୍ଷଣଗୁଡ଼ିକ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଜେନେଟିକ୍ ପରୀକ୍ଷଣ ଦ୍ୱାରା ସମର୍ଥିତ ହୋଇପାରେ । ଟ୍ରିଗରଗୁଡିକୁ ଏଡ଼ାଇବା ହିଁ ଏହାର ପରିଚାଳନା ସହିତ ଜଡ଼ିତ । ଶ୍ୱେତସାର ସମୃଦ୍ଧ ଖାଦ୍ୟ, ସାଲବୁଟାମୋଲ କିମ୍ବା କ୍ୟାଲସିଅମ୍ ଗ୍ଲୁକୋନେଟ ଖାଦ୍ୟ ଦେଇ ଆକ୍ରମଣର ଚିକିତ୍ସା କରାଯାଇପାରେ । ଅନ୍ୟାନ୍ୟ ପ୍ରତିଷେଧକ ପ୍ରୟାସରେ ଥିଆଜାଇଡ୍ ମୂତ୍ରବର୍ଦ୍ଧକ କିମ୍ବା କାର୍ବୋନିକ୍ ଆନହାଇଡ୍ରେଜ୍ ଇନହିବିଟର ଦିଆଯାଇପାରେ । ପ୍ରଭାବିତ ରୋଗୀମାନେ ଡିପୋଲାରାଇଜିଂ ଏଜେଣ୍ଟରୁ ଦୂରେଇ ରହିବା ଉଚିତ। ଦୀର୍ଘକାଳୀନ ଫଳାଫଳ ପ୍ରାୟତଃ ଖରାପ ହୋଇଥାଏ । ହାଇପରକାଲେମିକ୍ ପର୍ଯ୍ୟାୟ ପକ୍ଷାଘାତ ପ୍ରାୟ ୨୦୦,୦୦୦ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରେ । ରୋଗର ଆରମ୍ଭ ସାଧାରଣତଃ ବାଲ୍ୟକାଳରେ ହୋଇଥାଏ, ଆକ୍ରମଣଗୁଡିକ ମଧ୍ୟ କିମ୍ବା ବିଳମ୍ବିତ ବୟସ ପର୍ଯ୍ୟନ୍ତ ଜାରି ରହିଥାଏ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ୧୯୫୧ ମସିହାରେ ଟାଇଲର ପ୍ରଥମେ ଏହି ଅବସ୍ଥା ବିଷୟରେ ବର୍ଣ୍ଣନା କରିଥିଲେ । ହାଇପରକାଲେମିକ୍ ପର୍ଯ୍ୟାୟ ପାରାଲିସିସ୍  (ଇକ୍ୱିନ) ନାମକ ଏକ ସମତୁଲ ରୋଗରେ ଘୋଡ଼ା ମଧ୍ୟ ପ୍ରଭାବିତ ହୋଇପାରେ  ।